pythainlp/thai-wiki-dataset-v4 huggingface dataset:
ปฏิทรรศน์อีกา

ปฏิทรรศน์อีกา  หรือเคยเป็นที่รู้จักในชื่อ ปฏิทรรศน์ของเฮมเพล หรือ อีกาของเฮมเพล เป็นปฏิทรรศน์ที่ถูกเสนอโดย คาร์ล กุสตาฟ เฮมเพล นักปรัชญาวิทยาศาสตร์และตรรกศาสตร์ชาวเยอรมันในปี พ.ศ. 2483 ปฏิทรรศน์นี้ค่อนไปทางปรัชญาและมีข้อคิดเห็นที่แตกต่างกันในหมู่นักคิด
ปฏิทรรศน์.
เฮมเพลได้บรรยายเกี่ยวกับปฏิทรรศน์ในสมมติฐานที่ว่า:
 (1) "อีกาทุกตัวมีสีดำ"
ถ้าพิจารณาในเชิงตรรกะและการสลับตำแหน่ง ประโยคนี้จะมีค่าเท่ากับ
 (2) "ทุก ๆ อย่างที่ไม่ใช่สีดำก็ไม่ใช่อีกา"
มันควรที่จะแน่ชัดแล้วว่าเมื่อ (2) เป็นจริง (1) ก็จะเป็นจริงด้วย และตรงข้ามกัน เมื่อ (2) เป็นเท็จ (เช่น ถ้าโลกที่เราอยู่อาศัยถูกคิดว่าไม่มีอะไรที่เป็นสีดำเลยแม้กระทั่งอีกา) (1) ก็ต้องเป็นเท็จด้วยเช่นเดียวกัน สองประโยคนี้จะสร้างความเท่ากันเชิงตรรกะ
 (3) "ไม่เลย อีกาของฉัน มีสีดำ"
หลักฐานชิ้นนี้ช่วยสนับสนุนสมมติฐานที่ว่า "อีกาทุกตัวมีสีดำ"
ความขัดแย้งของปฏิทรรศน์นี้จะเกิดขึ้นเมื่อเรานำกระบวนการนี้ไปใช้กับสภาวะใน (2) คน ๆ หนึ่งกำลังดูแอปเปิลเขียว เขาเห็นว่า:
 (4) "สิ่งสีเขียว ๆ นี้ (แน่นอนว่าไม่ใช่สีดำ) คือแอปเปิล (และแน่นอนว่าไม่ใช่อีกา)"
โดยการให้เหตุผลเดียวกัน หลักฐานชี้นนี้สนับสนุน (2) "ทุก ๆ อย่างที่ไม่ใช่สีดำก็ไม่ใช่อีกา"
วัดโพธิสมพร

วัดโพธิสมพร ตั้งอยู่ที่ บ้านบอนเขียว หมู่ที่ 5 ตำบลสามขา อำเภอกุฉินารายณ์ จังหวัดกาฬสินธุ์ เป็นชนิดวัดราษฎร์ สังกัดคณะสงฆ์มหานิกาย เป็นวัดที่ก่อตั้งมาตั้งแต่ พ.ศ. 2433 
ประวัติ.
ประวัติ.
"วัดโพธิสมพร" ตั้งเมื่อ พ.ศ 2433 ได้รับพระราชทานวิสุงคามสีมาเมื่อ พ.ศ 2534 เขตวิสุงคามสีมากว้าง 5.90 เมตร ยาว 15.30 เมตร ตั้งอยู่ที่ บ้านบอนเขียว หมู่ที่ 5 ตำบลสามขา อำเภอกุฉินารายณ์ จังหวัดกาฬสินธุ์ สังกัดคณะสงฆ์มหานิกาย 
ที่ดินตั้งวัดมีเนื้อที่ 4 ไร่ 56 ตารางวา อาณาเขต ทิศเหนือ ประมาณ 1 เส้น 17 วา จดทางสาธารณะประโยชน์ ทิศใต้ ประมาณ 1 เส้น 8 วา 1 ศอก จดทางสาธารณะประโยชน์ ทิศตะวันออก ประมาณ 2 เส้น 4 วา จดทางสาธารณะประโยชน์ ทิศตะวันตก ประมาณ 2 เส้น 16 วา 1 ศอก จดทางสาธารณะประโยชน์ อาคารเสนาสนะประกอบด้วยอุโบสถ สร้างเมื่อ พ.ศ. 2534 กว้าง 5.90 เมตร ยาว 15.30 เมตร ศาลาการเปรียญ สร้างเมื่อ พ.ศ. 2516 กว้าง 12.50 เมตร ยาว 16.20 เมตร เป็นอาคารไม้ชั้นเดียว หอสวดมนต์ สร้างเมื่อ พ.ศ. 2527 กว้าง 10.30 เมตร ยาว10.80 เมตร กุฎิสงฆ์ 1 หลัง เป็นอาคารไม้ 1 หลัง ปูชนียวัตถุมีพระประธาน 1 องค์ และพระพุทธขนาดต่างๆ จำนวน 10 องค์ 
วัดโพธิสมพร ตั้งเมื่อ พ.ศ 2433 เดิมชื่อวัดบอนเขียว การบริหารการปกครอง มีเจ้าอาวาสเท่าที่ทราบนาม คือ รูปที่หนึ่ง พระ หล่อง รูปที่สอง พระสีดา รูปที่สาม พระเทียม รูปที่สี่ พระตา รูปที่ห้าพระเพียร รูปที่หก พระตา รูปที่เจ็ด พระบุญ รูปที่แปด พระเจริญ รูปที่เก้า พระแก้ว รูปที่สิบ พระลี รูปที่สิบเอ็ด พระอธิการแลงเดือน จกฺกธมฺโม การบริหารการศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2512 ศูนย์ศึกษาพุทธศาสนาวันอาทิตย์ เปิดสอนเมื่อ พ.ศ 2476
อันดับแตง

อันดับแตง หรือ Cucurbitales เป็นอันดับของพืชมีดอกในพืชใบเลี้ยงคู่แท้ กลุ่มโรสิด อันดับนี้พบมากในเขตร้อน พบในเขตอบอุ่นน้อย มีทั้งไม้พุ่ม ไม้ล้มลุก ไม้เลื้อย และไม้ยืนต้น ลักษณะเด่นของอันดับนี้คือดอกแยกเพศ การผสมเกสรเกิดขึ้นโดยแมลง แต่ก็มีที่อาศัยลม (วงศ์ Coriariaceae และวงศ์ Datiscaceae)
อันดับกุหลาบป่า

อันดับกุหลาบป่า หรือ Ericales เป็นอันดับของพืชใบเลี้ยงคู่ที่มีความหลากหลายมาก มีทั้งไม้ยืนต้น ไม้พุ่ม ไม้เลื้อยและไม้ล้มลุก เช่น ต้นชา บลูเบอร์รี บราซิลนัท และยังมีพืชที่อยู่ร่วมกับเชื้อรา (เช่น "Sarcodes sanguinea") และพืชกินแมลง (เช่น สกุล "Sarracenia")
การจัดจำแนก.
ต่อไปนี้เป็นการจัดจำแนกตามระบบ APG III
วัดบูรพาภิรมย์

วัดบูรพาภิรมย์ ตั้งอยู่ที่ บ้านโนนสว่าง หมู่ที่ 6 ตำบลนาขาม อำเภอกุฉินารายณ์ จังหวัดกาฬสินธุ์ เป็นชนิดวัดราษฎร์ สังกัดคณะสงฆ์มหานิกาย เป็นวัดที่ก่อตั้งมาตั้งแต่ พ.ศ. 2484 
ประวัติ.
ประวัติ.
"วัดบูรพาภิรมย์" ตั้งเมื่อ พ.ศ 2484 ตั้งอยู่ที่ บ้านโนนสว่าง หมู่ที่ 6 ตำบลนาขาม อำเภอกุฉินารายณ์ จังหวัดกาฬสินธุ์ สังกัดคณะสงฆ์มหานิกาย 
ที่ดินตั้งวัดมีเนื้อที่ 20 ไร่ อาณาเขต ทิศเหนือ ประมาณ 5 เส้น จดถนนสาธารณประโยชน์ ทิศใต้ ประมาณ 5 เส้น 5 วา จดถนนสาธารณประโยชน์ ทิศตะวันออก ประมาณ 5 เส้น 5 วา จดถนนสาธารณประโยชน์ 7 วา จดถนนสาธารณประโยชน์ ทิศตะวันตก ประมาณ 9 เส้น จดถนนสาธารณประโยชน์ 
วัดบูรพาภิรมย์ ตั้งเมื่อ พ.ศ 2484 เดิมชื่อวัดป่าบูรพาภิรมย์ การบริหารการปกครอง มีเจ้าอาวาสเท่าที่ทราบนาม คือ รูปที่หนึ่ง พระอธิการม้วน พ.ศ. 2484 - 2501 รูปที่สอง พระอธิการฉวี พ.ศ. 2514 - 2523 รูปที่สาม พระอธิการมี อาจาโร พ.ศ. 2524 - 2530 รูปที่สี่ พระอธิการจอม จุลฺลธมฺโม พ.ศ. 2531 - จนถึงปัจจุบัน
รายพระนามและชื่อผู้ได้รับพระราชทานเครื่องราชอิสริยาภรณ์อันมีศักดิ์รามาธิบดี (ชั้น 1-4)

เครื่องราชอิสริยาภรณ์อันมีศักดิ์รามาธิบดี เป็นเครื่องราชอิสริยาภรณ์ที่สร้างขึ้นโดยพระบาทสมเด็จพระมงกุฎเกล้าเจ้าอยู่หัว เมื่อวันที่ 22 กรกฎาคม พ.ศ. 2461 สำหรับบำเหน็จความดีความชอบแก่ผู้ทำความชอบพิเศษเป็นประโยชน์ยิ่งแก่ราชการทหาร ไม่ว่ายามสงบหรือยามสงคราม ตามที่ทรงพระราชดำริเห็นสมควร 
ปัจจุบัน เครื่องราชอิสริยาภรณ์อันมีศักดิ์รามาธิบดี แบ่งออกเป็น 6 ชั้น พระบาทสมเด็จพระเจ้าอยู่หัวทรงเป็นประธานแห่งเครื่องราชอิสริยาภรณ์ โดยชั้นเสนางคะบดีจัดเป็นชั้นสูงสุด พระราชพิธีพระราชทานเครื่องราชอิสริยาภรณ์อันมีศักดิ์รามาธิบดีนั้น ผู้ได้รับพระราชทานเครื่องราชอิสริยาภรณ์ทั้งเก่าและใหม่จะเข้าร่วมในพระราชพิธีเฉพาะพระพักตร์พระบาทสมเด็จพระเจ้าอยู่หัว โดยมีพระราชพิธีถือน้ำพระพิพัฒน์สัตยาด้วย การประดับเครื่องราชอิสริยาภรณ์ตระกูลนี้ ควรสวมสายสะพายรามาธิบดีเฉพาะงานที่เกี่ยวกับราชการทหาร ซึ่งมีหมายกำหนดการระบุไว้โดยเฉพาะว่าให้สวมสายสะพายรามาธิบดี โดยมีรายพระนามและชื่อผู้ได้รับพระราชทานเครื่องราชอิสริยาภรณ์อันมีศักดิ์รามาธิบดี ชั้น 1 - 4 ดังนี้
"บัญชีรายชื่อนี้ยังไม่สมบูรณ์ คุณสามารถ[ เพิ่มเติมหรือแก้ไข] เพื่อให้สมบูรณ์ยิ่งขึ้น"
"บัญชีรายชื่อนี้ยังไม่สมบูรณ์ คุณสามารถ[ เพิ่มเติมหรือแก้ไข] เพื่อให้สมบูรณ์ยิ่งขึ้น"
"บัญชีรายชื่อนี้ยังไม่สมบูรณ์ คุณสามารถ[ เพิ่มเติมหรือแก้ไข] เพื่อให้สมบูรณ์ยิ่งขึ้น"
"บัญชีรายชื่อนี้ยังไม่สมบูรณ์ คุณสามารถ[ เพิ่มเติมหรือแก้ไข] เพื่อให้สมบูรณ์ยิ่งขึ้น"
วัดโพธิ์ชัยสามขา

วัดโพธิ์ชัยสามขา ตั้งอยู่ที่ บ้านสามขา หมู่ที่ 3 ตำบลสามขา อำเภอกุฉินารายณ์ จังหวัดกาฬสินธุ์ เป็นชนิดวัดราษฎร์ สังกัดคณะสงฆ์มหานิกาย เป็นวัดที่ก่อตั้งมาตั้งแต่ พ.ศ. 2370 
ประวัติ.
ประวัติ.
"วัดโพธิ์ชัยสามขา" ตั้งเมื่อ พ.ศ. 2370 ได้รับพระราชทานวิสุงคามสีมาเมื่อ พ.ศ. 2465 เขตวิสุงคามสีมากว้าง 17 เมตร ยาว 27 เมตร ตั้งอยู่ที่ บ้านสามขา หมู่ที่ 3 ตำบลสามขา อำเภอกุฉินารายณ์ จังหวัดกาฬสินธุ์ สังกัดคณะสงฆ์มหานิกาย
ที่ดินตั้งวัดมีเนื้อที่ 6 ไร่ 1 งาน 67 ตารางวา น.ส.๓ ก.เลขที่ 3485 อาณาเขต ทิศเหนือ ประมาณ 3 เส้น 2 วา จดที่สาธารณประโยชน์ ทิศใต้ ประมาณ 3 เส้น 5 วา จดที่สาธารณประโยชน์ ทิศตะวันออก ประมาณ 2 เส้น 5 วา จดถนนสาธารณประโยชน์ ทิศตะวันตก ประมาณ 2 เส้น 13 วา จดถนนสาธารณประโยชน์ มีที่ธรณีสงฆ์จำนวน 2 แปลง เนื้อที่ 4 ไร่ อาคารเสนาสนะประกอบด้วยอุโบสถ กว้าง 17 เมตร ยาว 27 เมตร สร้างเมื่อ พ.ศ. 2465 หอสวดมนต์ 1 หลัง เป็นอาคารตึก สร้างเมื่อ พ.ศ. 2523 ศาลาการเปรียญ 1 หลัง ปูชนียวัตถุมีพระพุทธ 2 องค์
วัดโพธิ์ชัยสามขา ตั้งเมื่อ พ.ศ. 2370 ตั้งชื่อตามขื่อบ้าน แต่เดิมมีเนื้อที่ 4 ไร่ 3 งาน 35 ตารางวา ต่อมาเมื่อปี พ.ศ. 2486 ได้ขยายเนื้อที่ออกไปอีก เป็น 6 ไร่ 1 งาน 67 ตารางวา ได้รับพระราชทานวิสุงคามสีมา เมื่อวันที่ 15 พฤษภาคม พ.ศ. 2465 เขตวิสุงคามสีมา กว้าง 17 เมตร ยาว 27 เมตร การบริหารการปกครอง มีเจ้าอาวาสเท่าที่ทราบนาม คือ พระอธิการพรหมา ปภากโร พ.ศ. 2520 เป็นต้นมา การบริหารการศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2512
ม้าน้ำสามจุด

ม้าน้ำสามจุด (ชื่อวิทยาศาสตร์: "Hippocampus trimaculatus") เป็นปลากระดูกแข็งชนิดหนึ่งจำพวกม้าน้ำ 
โดยบริเวณส่วนบนของลำตัวม้าน้ำสามจุดนี้จะปรากฏเป็นจุดดำ ประมาณ 3 จุด อันเป็นที่มาของชื่อสามัญ โดยลวดลายคล้ายกับม้าน้ำชนิด "H. zebra" และลักษณะลำตัวคล้ายกับม้าน้ำชนิด "H. erectus" มีขนาดยาวประมาณ 3–6 นิ้ว 
ในประเทศไทยพบตามเขตชายฝั่งทะเลภาคตะวันออกของอ่าวไทย ในฤดูหนาวจะอพยพเข้ามาบริเวณชายฝั่งและมักจะติดอวนปู อวนกุ้งของชาวประมงเป็นจำนวนมาก ประกอบกับเป็นช่วงที่ม้าน้ำอยู่ในระยะผสมพันธุ์ และวางไข่ จึงเป็นสาเหตุหนึ่งของการลดจำนวนประชากรของม้าน้ำสามจุดลงอย่างรวดเร็ว
แมงมุมมดแดง

แมงมุมมดแดง  เป็นสัตว์ไม่มีกระดูกสันหลัง จัดอยู่ใน Class Arachnida, Order Araneae เป็นแมงมุมที่สามารถปรับเปลี่ยนทั้งรูปร่างและพฤติกรรมให้เหมือนกับมดแดง โดยจะพบแมงมุมชนิดนี้ได้ทั้งในอินเดีย, ศรีลังกา, จีน และเอเชียตะวันออกเฉียงใต้
แมงมุมมดแดง มีชื่อวิทยาศาสตร์ว่า "Myrmaplata plataleoides" (O. P.- Cambridge, 1869) เป็นแมงมุมที่มีการปรับตัวโดยการเลียนแบบมด (ant mimicry) สาเหตุเนื่องมาจากในเขตร้อน มดถือได้ว่าเป็นแมลงที่มีมากที่สุด แม้ว่ามดจะเป็นเหยื่อของแมงมุมไม่กี่ชนิด แต่มดก็มีเขี้ยวที่มีพิษและทรงพลัง อีกทั้งในมดบางชนิดยังมีเหล็กในที่มีพิษ และเป็นศัตรูของแมงมุม แมงมุมหลายชนิดจึงต้องมีวิวัฒนาการมาอยู่ร่วมกันหรือให้มีรูปร่างหน้าตาเหมือนกับมด เพื่อให้ปลอดภัยจากมดและผู้ล่าชนิดอื่น
นางฟ้าทะเล

นางฟ้าทะเล  เป็นสัตว์ไม่มีกระดูกสันหลังจำพวกมอลลัสคา จัดเป็นหอยฝาเดี่ยวจำพวกหนึ่ง จัดอยู่ในชั้น Gymnosomata
นางฟ้าทะเล ถือเป็นหอยฝาเดี่ยวที่ไม่มีเปลือก นางฟ้าทะเลมีลำตัวใส มองเห็นจุดสีส้มอยู่ทั้งหมดสามจุด โดยสองจุดแรกจะแยกออกจากกันไม่ชัดเจน เนื่องจากอยู่บริเวณหัวที่มีหนวดสั้น ๆ สองข้างด้านบน ซึ่งจุดดังกล่าวเป็นอวัยวะที่เรียกว่า "ถุงตะขอ" (Hook sac) และ "หลอดบุคคัล" (Buccal bulb) ซึ่งเป็นส่วนที่เปรียบได้กับปาก มีส่วนที่เป็นฟันอยู่ในนั้น จุดที่สามของลำตัว มีขนาดใหญ่กว่า เป็นส่วนที่ใช้สำหรับย่อยอาหาร และส่วนที่เป็นจุดเด่น คือ อวัยวะที่เป็นระยางค์เล็ก ๆ คล้ายปีก ที่ชื่อชื่อเรียกว่า "พาราโพเดีย" (Parapodia) อยู่สองข้าง ใช้สำหรับกระพือขึ้นลงเคลื่อนไหวในน้ำเป็นจังหวะ ดูแล้วคล้ายกับนางฟ้าในนิทาน อันเป็นที่มาของชื่อสามัญ
เปลือกของนางฟ้าทะเล ลดรูปลงไป จะพบได้ก็ต่อเมื่อยังเป็นระยะวัยอ่อนอยู่ ระยางค์สองข้างนั้นเปลี่ยนมาจากส่วนที่เป็นเท้าเพื่อใช้ในการว่ายน้ำ
นางฟ้าทะเล จะพบในบริเวณที่เป็นน้ำเย็นจัดแถบขั้วโลกเท่านั้น ทั้งขั้วโลกเหนือ และขั้วโลกใต้ นางฟ้าทะเลกินหอยฝาเดียวที่มีเปลือกแต่ว่ายน้ำได้เช่นเดียวกัน ที่เรียกว่า ""  การกินอาหารของนางฟ้าทะเลเป็นไปอย่างน่าสนใจ เพราะจู่โจมเข้าใส่อย่างรวดเร็วมาก ผิดกับสภาพการดำรงชีวิตปกติที่ดูเชื่องช้า นางฟ้าทะเลมีรายงานว่าสามารถมีชีวิตได้ด้วยการกินอาหารเพียงครั้งเดียว สามารถอดอาหารได้นานถึงเกือบหนึ่งปี (365 วัน) เพราะสามารถเก็บสำรองพลังงานจำนวนมากไว้ในตัว เนื่องจากเป็นสัตว์ที่มีอัตราการเผาผลาญพลังงานที่ต่ำมาก เนื่องจากอาศัยอยู่ในน้ำที่มีอุณหภูมิต่ำ
การจำแนก.
ในปี ค.ศ. 2005 ได้มีการจำแนกตามหลักการอนุกรมวิธานนางฟ้าทะเล ไว้ดังนี้
โดยที่มีชนิดที่เป็นที่รู้จักกันดี คือ "Clione limacina" ที่พบในขั้วโลกเหนือ และ" C. antartica" พบในขั้วโลกใต้ ทั้งสองชนิดนี้มีความแตกต่างกันเล็กน้อย โดยชนิดที่พบในขั้วโลกเหนือจะมีขนาดเล็กกว่า โดยทั่วไปก็จะมีขนาดเฉลี่ย 1-2.5 เซนติเมตร ส่วนชนิดที่พบในขั้วโลกใต้มีความยาวถึง 5 เซนติเมตร
นกเงือกปากย่น

นกเงือกปากย่น (ชื่อวิทยาศาสตร์: "Rhabdotorrhinus corrugatus") นกจำพวกนกเงือกชนิดหนึ่งที่พบได้ในประเทศไทย
มีขนาดลำตัวยาว 81 เซนติเมตร ตัวมีขนาดไล่เลี่ยกับนกแก๊ก แต่มีขนาดเล็กกว่า นกตัวผู้ลำตัวสีดำโดยตลอด เว้นบริเวณหัวและคอมีสีขาว ขนหางตอนปลายสองในสามส่วนสีขาว ขนบนกระหม่อมและหงอนสีดำ ไม่มีขนปกคลุมใต้ปีก ถุงใต้คอสีขาว จะงอยปากมีสีเหลืองและยาว ตอนโคนสีแดงเรื่อ ๆ สันบนจะงอยปากด้านบนสีแดง นกตัวเมียสีขนสีดำตลอดตัว ถุงใต้คอสีน้ำเงินอมเขียวหรือสีน้ำเงิน หนังรอบตาสีน้ำเงิน
พบกระจายพันธุ์ในประเทศไทย เฉพาะป่าดิบชื้นตอนล่างสุดของประเทศ เช่น เขตรักษาพันธุ์สัตว์ป่าบาลาฮาลา, ตลอดจนแหลมมลายู ไปจนถึงอินโดนีเซีย โดยจะอาศัยอยู่เฉพาะในป่าที่ราบต่ำติดกับชายฝั่งทะเล ซึ่งประเทศไทยถือเป็นประเทศที่พบนกเงือกชนิดนี้เป็นตอนบนสุด มีพฤติกรรมหากินเหนือเรือนยอดไม้ มักพบอยู่โดดเดี่ยวหรือเป็นฝูงเล็ก ๆ เคยมีการพบอยู่เป็นฝูงจำนวนมากถึง 20 ตัว วงจรชีวิตของนกเงือกปากย่นเป็นที่รู้จักกันน้อยมาก มักใช้ต้นตะเคียน หรือต้นชมพู่ดง เป็นสถานที่ทำรัง ระยะเวลาการทำรังอยู่ที่เดือนมิถุนายน-ตุลาคม มีเสียงร้องแตกต่างกันเป็น 3 แบบ คือ เสียงร้องตามปกติ, เสียงร้องในขณะบิน และเสียงร้องเวลาตกใจ
เป็นนกเงือกที่หาได้ยากมากชนิดหนึ่งในประเทศไทย และเป็นสัตว์ป่าคุ้มครองเช่นเดียวกับเงือกชนิดอื่น ๆ
ปลาที่มีก้านครีบ

ปลาที่มีก้านครีบ  เป็นชั้นย่อยของปลากระดูกแข็ง (Osteichthyes) ชั้นหนึ่ง ใช้ชื่อวิทยาศาสตร์ว่า Actinopterygii (/แอก-ติ-โน-เทอ-ริ-กิ-ไอ/)
เป็นปลาที่เคลื่อนไหวโดยอาศัยครีบและกล้ามเนื้อลำตัวเป็นสำคัญ ซึ่งแบ่งออกได้เป็น ก้านครีบแข็ง และก้านครีบอ่อน
ซึ่งปลาส่วนใหญ่ในปัจจุบัน จะถูกจัดอยู่ในชั้นนี้ บรรพบุรุษของปลาในชั้นนี้จะมีขนาดเล็ก มีเกราะหุ้มตัวหนา มีปอดและเหงือก ชื่อ "Andreolepis hedei" โดยพบเป็นฟอสซิลอยู่ในยุคปลายซิลลูเรียนเมื่อกว่า 420 ล้านปีก่อนที่รัสเซีย, สวีเดน และเอสโตเนีย 
ปลาชั้นนี้มีการวิวัฒนาการอยู่ 3 ขั้นตอน คือ
ปลาโบว์ฟิน

ปลาโบว์ฟิน (ชื่อวิทยาศาสตร์: "Amia calva") ปลาน้ำจืดชนิดหนึ่ง ที่จัดว่าเป็นซากดึกดำบรรพ์มีชีวิตชนิดหนึ่ง เนื่องจากเป็นปลาที่อยู่ในอันดับ Amiiformes และวงศ์ Amiidae เพียงชนิดเดียวที่เหลือรอดมาจนถึงปัจจุบัน
เป็นปลาที่ถือกำเนิดมาในยุคจูราสสิคเมื่อกว่า 200-500 ล้านปีมาแล้ว มีรูปร่างคล้ายกับปลาช่อนที่พบในทวีปเอเชียและแอฟริกา 
ปลาโบว์ฟินมีรูปร่างเพรียวแบบตอร์ปิโด มีเกล็ดแบบเกล็ดเรียบ มีหางกลมกว้างเพื่อใช้ในการเคลื่อนที่ได้รวดเร็ว ซึ่งครีบหลังที่ยาวสามารถใช้ว่ายน้ำได้ทั้งไปข้างหน้าและถอยหลังได้ มีก้านครีบจำนวน 145-250 ก้าน มีหัวที่แข็งและสีของลำตัวคล้ายกับงูอนาคอนดา กระดูกมีทั้งกระดูกแข็งและกระดูกอ่อน มีถุงลมไว้สำหรับโผล่ขึ้นมาฮุบอากาศหายใจเองได้ โดยไม่ต้องผ่านเหงือก แต่จะใช้ก็ต่อเมื่อน้ำมีปริมาณออกซิเจนต่ำ หรือในฤดูแล้งที่มีอุณหภูมิของน้ำและอากาศสูงทำให้ออกซิเจนในน้ำลดต่ำลง เป็นต้น
ปลาโบว์ฟินอาศัยอยู่บริเวณแม่น้ำมิสซิสซิปปีในตอนกลางของสหรัฐอเมริกาจนถึงรัฐเท็กซัส ชอบอยู่บริเวณแหล่งน้ำที่ไหลเอื่อย ๆ มีพืชน้ำขึ้นเป็นแถบ ๆ และมีปลาเล็กต่าง ๆ ว่ายอยู่ การผสมพันธุ์มักจะตีแปลงพืชน้ำ แล้วน้ำพืชน้ำมาสร้างเป็นรัง ตัวผู้จะไล่ปลาอื่นไม่ให้เข้าไกล้ เมื่อได้ลูกปลาแล้ว ปลาตัวผู้จะเป็นฝ่ายเลี้ยงลูก โดยลูกปลาจะกินแพลงตอนเป็นอาหาร ตัวผู้จะคอยดูแลลูกเป็นเวลา 9 สัปดาห์ มีรายงานว่าเคยทำร้ายสัตว์ใหญ่กว่าอย่าง มนุษย์ด้วย ถ้าเข้าไปในบริเวณรังสืบพันธุ์
ตัวผู้มีความยาวสุด 20 นิ้ว ตัวเมียมีความยาวสุด 3 ฟุต น้ำหนักหนักได้ถึง 9.75 กิโลกรัม (21.5 ปอนด์) เป็นปลากินเนื้อที่มีฟันแหลมคม กินสัตว์น้ำต่าง ๆ เป็นอาหารหลัก รวมทั้งงู, หนู, หรือเต่าที่มีขนาดเล็กได้ สามารรถกินปลาที่มีขนาดเล็กกว่าตัวได้ถึงครึ่ง มีอายุขัยโดยเฉลี่ย 20 ปี เข้าสู่วัยเจริญพันธุ์ในระยะเวลา 3-5 ปี
เป็นปลาที่นิยมตกกันเป็นเกมกีฬา และนิยมเลี้ยงเป็นปลาสวยงามสำหรับผู้ที่นิยมปลากินเนื้อ
Spongilla lacustris

Spongilla lacustris เป็นสัตว์น้ำไม่มีกระดูกสันหลังจำพวกฟองน้ำ (Porifera) ชนิดหนึ่ง จัดเป็นฟองน้ำน้ำจืด (Spongillidae) ชนิดหนึ่ง พบกระจายพันธุ์ในแหล่งน้ำจืดอย่างกว้างขวางทั้งในทวีปยุโรป, เอเชีย และออสเตรเลีย และมีแนวโน้มว่าจะอยู่จำแนกออกเป็นชนิดใหม่ 
ในประเทศไทยเคยรายงานพบที่ทะเลน้อย ส่วนหนึ่งของทะเลสาบสงขลา จังหวัดสงขลา รวมทั้งบ่อบัวภายในมหาวิทยาลัยเกษตรศาสตร์ วิทยาเขตกำแพงแสน จังหวัดนครปฐม มีสีเขียวเนื่องจากมีสาหร่ายเซลล์เดียวอาศัยอยู่ด้วย ในระยะที่ยังเป็นวัยอ่อนหรือเป็นเจมมูลจะอาศัยอยู่ในแหล่งน้ำไหลโดยมีเปลือกเคลือบ เมื่อสภาวะเหมาะสมจะแตกตัวเป็นก้อนกลม ๆ ใส ๆ เกาะไปกับวัสดุประเภทต่าง ๆ ใต้น้ำ เช่น กิ่งก้านของพืชน้ำ หรือก้อนหิน เมื่อถึงวัยเจริญเต็มที่จะแตกแขนงคล้ายเขากวาง หรือปะการังเขากวาง
กินอาหารแบบกรองกินแพลงก์ตอนหรือแบคทีเรียที่ล่องลอยในกระแสน้ำ เจริญเติบโตได้ดีในที่ ๆ มีแสงสว่าง แต่ไม่ใช่แสงจ้าหรือแสงแดดโดยตรง สามารถนำมาเพาะเลี้ยงได้ในตู้ปลาหรือที่เลี้ยง แต่ทว่าเลี้ยงให้รอดได้ค่อนข้างยาก
นอกจากนี้แล้วสาหร่ายสีเขียวในฟองน้ำน้ำจืดชนิดนี้ สามารถสกัดออกมาเป็นสารขัดหน้าช่วยรักษาสิวได้
แมงมุมปูขี้นก

แมงมุมปูขี้นก  จัดเป็นสัตว์ไม่มีกระดูกสันหลัง อยู่ในไฟลัมArthropoda ชั้น Arachnida อันดับ Araneae เป็นแมงมุมที่มีลักษณะคล้ายปูขนาดเล็ก มีลำตัวค่อนข้างกว้างและแบน ขาทั้ง 4 คู่ยื่นออกไปทางด้านข้างของลำตัว โดยขาสองคู่หน้ามีขนาดใหญ่และยาวกว่าขาสองคู่หลัง ซึ่งส่วนใหญ่จะมีสีค่อนข้างอ่อนหรืออาจมีสีที่ใกล้เคียงกับพื้นหลัง ทั้งนี้เพื่อเป็นการพรางตัวให้เข้ากับสิ่งแวดล้อม แมงมุมกลุ่มนี้จะไม่สร้างใยเพื่อดักจับเหยื่อ แต่จะซุ่มโจมตีเหยื่ออยู่บริเวณดอกไม้ ใบไม้ พื้นดิน เป็นต้น 
แมงมุมปูขี้นกนั้นจัดอยู่ในสกุล Phrynarachne ซึ่งถูกค้นพบบริเวณแถบเอเชียและแอฟริกาเป็นส่วนใหญ่ พบแล้วประมาณ 30 ชนิด ซึ่งปัจจุบันพบว่ามีรายงานการศึกษาในสกุลนี้ค่อนข้างน้อย 
แมงมุมปูขี้นก ถือเป็นสิ่งชีวิตที่ประสบความสำเร็จในการพรางตัวมากที่สุดตัวหนึ่ง เนื่องจากร่างกายของมันมีรอยเปื้อนก้อนเล็กๆขึ้นเต็มไปหมด ซึ่งทำให้มันมีลักษณะเหมือนขี้นกที่สดใหม่ นอกจากนี้มันยังเพิ่มการเลียนแบบขี้นก โดยการอยู่บนใยสีขาวที่มันสร้างขึ้นมา เอาขาแนบชิดกับลำตัวและไม่แสดงการเคลื่อนไหวเป็นระยะเวลานาน ทั้งนี้เพื่อเป็นการทำให้สิ่งมีชีวิตอื่นเกิดการเข้าใจผิดว่าเป็นรอยเปื้อนของขี้นกที่อยู่บนใบไม้และเพื่อเป็นการป้องกันตัวจากการถูกจับกินโดยศัตรู
แมงมุมปูขี้นกสามารถสร้างกลิ่นและปล่อยกลิ่นที่เหมือนกับกลิ่นของอุจจาระหรือปัสสาวะได้ ซึ่งวิธีการสร้างกลิ่นนี้ถือเป็นวิธีการที่ฉลาดมากในการดึงดูดแมลงบางกลุ่ม เช่น แมลงวัน ให้เข้ามาและหลังจากนั้นมันก็จะโจมตีเหยื่อทันที
สถานีบางยี่ขัน

สถานีบางยี่ขัน (รหัส BL05) เป็นสถานีรถไฟฟ้าในเส้นทางรถไฟฟ้ามหานคร สายเฉลิมรัชมงคล ตั้งอยู่เหนือถนนจรัญสนิทวงศ์บริเวณปากซอยจรัญสนิทวงศ์ 42 ใกล้กับทางแยกบรมราชชนนีซึ่งสามารถต่อรถโดยสารไปยังสะพานสมเด็จพระปิ่นเกล้าและสถานที่สำคัญใกล้เคียงได้
ที่ตั้ง.
สถานีบางยี่ขันตั้งอยู่บนถนนจรัญสนิทวงศ์ หน้าปากซอยจรัญสนิทวงศ์ 42 บริเวณหน้าตลาดอินดี้ปิ่นเกล้าในพื้นที่เขตบางพลัด แขวงบางบำหรุ กรุงเทพมหานคร ใกล้กับ แยกบรมราชชนนี โดยบริเวณสถานีบางยี่ขันนับเป็นพื้นที่ชุมชนหนาแน่น ในอดีตเคยมีตลาดพงษ์ทรัพย์บริเวณปากซอยจรัญสนิทวงศ์ 46 และซอยร่วมที่ตั้งอยู่ใกล้ๆกัน 
รายละเอียดสถานี.
รูปแบบของสถานี.
เป็นสถานีลอยฟ้า เป็นชานชาลาแบบข้าง (Station with Side Platform)
การจัดพื้นที่ในตัวสถานี.
แบ่งเป็น 2 ชั้น ประกอบด้วย
รถโดยสารประจำทาง.
รถเอกชน.
ถนนจรัญสนิทวงศ์
สาเหตุที่การก่อสร้างล่าช้า.
เนื่องจากว่าสถานีนี้มีอุโมงค์ใต้ดิน, สะพานคู่ขนานลอยฟ้า บรมราชชนนี และบริเวณนั้นเป็นบริเวณการจราจรหนาแน่น ซึ่งขัดขวางต่อการก่อสร้าง ทำให้การก่อสร้างไม่คืบหน้าไปตามที่ต้องการ จึงมีแนวคิดที่จะสร้างเสาตอม่อดังนี้
ส่วนสะพานคู่ขนานลอยฟ้า บรมราชชนนีนั้น จะทำการก่อสร้างในระดับความสูงที่สูงกว่าปกติ หรือจะลอดข้ามสะพานคู่ขนานลอยฟ้า บรมราชชนนี เพื่อมุ่งหน้า สถานีท่าพระ
ทางด้าน รฟม. กำลังตัดสินใจจะทำแบบข้างต้นในการสร้างเสาตอม่อ หรือเวนคืนที่ดินย่านนั้นๆ รวมประมาณ 84 คูหา เพื่อขยายพื้นที่บาทวิถี, ตอม่อ และร้านค้าบริเวณบาทวิถี
ไซโฟซูรา

ไซโฟซูรา เป็นอันดับของสัตว์ทะเลขาปล้องในชั้นเมอโรสโทมาทา (Merostomata) ที่นอกเหนือไปจากแมงป่องทะเล ใช้ชื่อวิทยาศาสตร์ว่า Xiphosura
ลักษณะของสัตว์ในอันดับนี้ คือ มีรูปร่างคล้ายจานหรือถ้วยคว่ำ หรือครึ่งวงกลมแบบเกือกม้า ด้านบนมีตาข้าง 1 คู่เป็นตาประกอบ มีแอมมาทิเดียหลายร้อยหน่วยที่ไม่สามารถรับภาพได้ แต่สามารถจับการเคลื่อนไหวของสิ่งต่าง ๆ ได้ มีตากลาง ขนาดเล็กหลายอันทำหน้าที่รับแสง มีส่วนหางยาวเป็นแท่งใช้สำหรับจิ้มกับพื้นทรายให้พลิกตัวกลับมา เมื่อยามหงายท้องขึ้น เป็นสัตว์ที่ถือกำเนิดมาตั้งแต่ยุคซิลลูเรียน แต่สูญพันธุ์ไปเกือบหมด คงเหลือเพียง 4 ชนิดเท่านั้นในโลก คือ แมงดาทะเล จึงจัดเป็นฟอสซิลที่มีชีวิตอย่างหนึ่ง พบในทะเลและน้ำกร่อยของบริเวณภาคตะวันออกของทวีปอเมริกาเหนือและแถบเอเชียตะวันออกเฉียงใต้เท่านั้น สำหรับชนิดที่พบในไทยจะมีด้วยกัน 2 ชนิดคือ แมงดาจาน หรือ แมงดาหางเหลี่ยม ("Tachypleus gigas") เป็นแมงดาขนาดใหญ่ หางเป็นสันแหลม รูปหน้าตัดของหางเป็นสามเหลี่ยม คาราแพดค่อนข้างเรียบและแทบจะไม่พบขนแข็ง ๆ บนคาราแพด สามารถกินได้ ส่วนอีกชนิดหนึ่งคือ แมงดาถ้วย หรือ แมงดาหางกลม หรือ เหรา ("Carcinoscorpius rotundicauda") มีขนาดเล็กกว่าแมงดาหางเหลี่ยม หางโค้งมน รูปหน้าตัดของหางจะค่อนข้างกลม คาราแพดมีขนแข็งจำนวนมากและมีสีส้มหรือน้ำตาลเข้ม มีรายงานอยู่เสมอว่าผู้ที่กินไข่ของแมงดาชนิดนี้มักเป็นอันตรายต่อชีวิต เนื่องจากว่าแมงดาชนิดนี้ในบางฤดูกาลจะกินสาหร่ายและแพลงค์ตอนที่สร้างสารพิษได้ จึงมีพิษสะสมอยู่ในตัวแมงดาทะเล พิษที่ว่าจะมีผลต่อระบบประสาทต่อผู้ที่กินเข้าไป
แมงดาทะเลจะขึ้นมาวางไข่บนพื้นหาดทรายชายทะเลพร้อม ๆ กัน โดยตัวเมียจะวางไข่ครั้งละ 200–3,300 ฟอง โดยมีตัวผู้เกาะเกี่ยวอยู่ที่หลัง โดยใช้ปล้องสุดท้ายของเพลดิพาลติเกาะกับโพรโซมาของตัวเมียเอาไว้และคลานตามกันไป โดยอาจมีตัวผู้ตัวอื่นมาเกาะท้ายร่วมด้วยเป็นขบวนยาวก็ได้ ตัวเมียจะขุดหลุมปล่อยไข่ออกมาแล้วตัวผู้ก็จะปล่อยสเปิร์มออกมาผสมกับไข่ หลังจากนั้นก็จะกลบไข่โดยไม่มีการดูแลไข่ ไข่จะฟักออกมาเป็นตัวอ่อนที่เรียกว่าไตรโลไบต์ ลาวา ลักษณะคล้ายตัวเต็มวัยเพียงแต่มีหางสั้นมาก 
แมงดาทะเลในยุคปัจจุบันมีความยาวได้ถึง 60 เซนติเมตร (24 นิ้ว) iแต่ในยุคเพลลีโอโซอิก จะมีขนาดเล็กกว่านี้ โดยมีความยาวเพียง 1–3 เซนติเมตร (0.39–1.2 นิ้ว) เท่านั้น
การจำแนก.
อันดับ Xiphosura 
ที่เคยรวมอยู่ในอันดับเดียวกัน.
แต่ปัจจุบันได้ถูกจำแนกแยกออกไป
วัดไสยาศน์

วัดไสยาศน์ ตั้งอยู่ที่ บ้านไสยาศน์ หมู่ที่ 2 ตำบลวังทองแดง อำเภอเมืองสุโขทัย จังหวัดสุโขทัย เป็นชนิดวัดราษฎร์ สังกัดคณะสงฆ์มหานิกาย เป็นวัดที่ก่อตั้งมาตั้งแต่ พ.ศ. 2498 และได้รับพระราชทานวิสุงคามสีมาเมื่อ พ.ศ. 2546 
ประวัติ.
ประวัติ.
วัดไสยาศน์ตั้งเมื่อ พ.ศ 2498 เรียกตามชื่อบ้าน ตั้งอยู่ที่ บ้านไสยาศน์ หมู่ที่ 2 ตำบลวังทองแดง อำเภอเมืองสุโขทัย จังหวัดสุโขทัย สังกัดคณะสงฆ์มหานิกาย 
ที่ดินตั้งวัดเนื้อที่ 14 ไร่ 3 งาน 16 ตารางวา น.ส.๓ ก.เลขที่ 1352 อาณาเขต ทิศเหนือ จดถนนสาธารณะ ทิศใต้ จดคลองสาธารณะ ทิศตะวันออก จดคลองสาธารณะ ทิศตะวันตก จดหมู่บ้านไสยาศน์ อาคารเสนาสนะประกอบด้วยอุโบสถ กว้าง 20 เมตร ยาว 40 เมตร เป็นอาคารคอนกรีตเสริมเหล็ก ได้รับพระราชทานวิสุงคามสีมา เมื่อปี 2546 ศาลาการเปรียญ กว้าง 12 เมตร ยาว 27 เมตร เป็นอาคารไม้ชั้นเดียว สร้างเมื่อ พ.ศ 2499 กุฎิสงฆ์ 3 หลัง เป็นอาคารไม้ 3 และศาลาบำเพ็ญกุศล 1 หลัง เป็นคอนกรีตเสริมเหล็ก ปูชนียวัตถุมี มีพระประธานในอุโบสถ ปางมารวิชัย (หลวงพ่อโตวัดไสยาศน์)มีพระพุทธรูป ปางไสยาศน์ ประดิษฐ์สถานประจำวิหาร สร้างเมื่อ พ.ศ 2536 ยาว 6 เมตร สูง 2 เมตร
วัดไสยาศน์ ตั้งเมื่อ พ.ศ. 2498 เรียกตามชื่อบ้าน ได้รับประกาศตั้งวัดในพระพุทธศาสนา กระทรวงศึกษาธิการ เมื่อปี พ.ศ. 2544 ได้รับพระราชทานวิสุงคามสีมาเมื่อ พ.ศ 2546 เขตวิสุงคามสีมากว้าง 20 เมตร ยาว 40 เมตร ศาลาการเปรียญ กว้าง 12 เมตร ยาว ๑๗ เมตร เป็นอาคารไม้ชั้นเดียว สร้างเมื่อ พ.ศ 2499 การบริหารการศึกษาและการปกครอง มีเจ้าอาวาส คือ รูปที่หนึ่ง พระอธิการสุทิน ปสนฺโน รูปที่สอง พระอธิการสุรเดช รูปที่สาม พระใบฎีกากฤชณภัทร กิตฺติธโร ปัจจุบัน การศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2525 
ลำดับเจ้าอาวาส.
3 พระใบฎีกากฤชณภัทร กิตฺติธโร เจ้าอาวาส พ.ศ.2565 ปัจจุบัน
กองทัพบราซิล

กองทัพบราซิล  เป็นกองกำลังทหารของสหพันธ์สาธารณรัฐบราซิล มีหน้าที่ปกป้องในอธิปไตย และ พิทักษ์ผลประโยชน์ของบราซิล กองทัพบราซิลประกอบด้วยกองทัพบก, กองทัพอากาศ กองทัพเรือ และ กองกำลังตำรวจ โดยอยู่ภายใต้การบริหารจัดการของกระทรวงกลาโหม โดยที่ประธานาธิบดี เป็นผู้บัญชาการทหารสูงสุดของกองทัพบราซิล
สฺวี ยฺหวินลี่

สฺวี ยฺหวินลี่ (เกิด 2 สิงหาคม พ.ศ. 2530) เป็นนักวอลเลย์บอลหญิงชาวจีน ในตำแหน่งบอลเร็ว
ประวัติ.
สฺวี ยฺหวินลี่ ภูมิลำเนาอยู่ที่มณฑลฝูเจี้ยน ส่วนสูง 195 ซม. น้ำหนัก 75 กก. 
เมื่ออายุ 10 ปี สูง 162 ซม.จึงได้เข้าร่วมกับทางโรงเรียนวอลเลย์บอล ซึ่งในปี 2004 เล่นตำแหน่งหัวเสาให้ทีมฝูเจี้ยน และปี2005 ได้เปลี่ยนมาเป็นตำแหน่งบอลเร็วเนื่องจากเล่นได้โดดเด่น จนกระทั่งติดทีมชาติชุดใหญ่ครั้งแรกเมื่อปี 2006 จนถึงปัจจุบัน
ไซโฟซัว

ไซโฟซัว หรือ แมงกะพรุนแท้ เป็นชั้นของสัตวน้ำไม่มีกระดูกสันหลังในไฟลัมไนดาเรีย ใช้ชื่อวิทยาศาสตร์ว่า Scyphozoa
ลักษณะและวงจรชีวิต.
จัดเป็นแมงกะพรุนส่วนใหญ่ หรือแมงกะพรุนแท้ สัตว์ในชั้นนี้วัฎจักรชีวิตมีรูปร่าง 2 แบบ ในระยะที่เป็นตัวอ่อนจะมีรูปร่างแบบโพลิบมีขนาดเล็ก และในระยะที่เป็นตัวเต็มวัยมีรูปร่างแบบเมดูซา มีรูปร่างคล้ายกระดิ่งคว่ำ มีปากอยู่ด้านล่างตรงกลาง รอบปากจะมีออรัลอาร์ม มีลักษณะยาวแบบคล้ายหนวดยาว 4 อัน ทำหน้าที่จับเยื่อเข้าปาก ด้านบนของลำตัวมีลักษณะโค้งนูน มีชั้นวุ้นหนาทำให้ลอยตัวได้ดี บริเวณขอบกระดิ่งมีหนวดสั้น ๆ อยู่เป็นจำนวนมาก มีอวัยวะควบคุมการทรงตัวและจุดรับสัมผัสความเข้มของแสงอยู่ที่ฐานของหนวด ดำรงชีวิตเป็นอิสระอาศัยอยู่ในน้ำทะเลทั้งหมด เคลื่อนที่โดยการหดตัวของขอบกระดิ่งเป็นจังหวะค่อย ๆ 
มีความยาวโดยทั่วไปตั้งแต่ 2 ถึง 40 เซนติเมตร (0.79 ถึง 16 นิ้ว) แต่ชนิดที่มีขนาดใหญ่ที่สุด คือ "Cyanea capillata" สามารถยาวได้ถึง 2 เมตร (6.6 ฟุต) 
การจำแนก.
ประมาณ 200 ชนิด ที่ได้รับการการจำแนกอย่างเป็นทางการ แต่ทว่าเชื่อว่ามีจริงได้ถึง 400 ชนิด 
ชั้น Scyphozoa
* อันดับ Coronatae
* วงศ์ Atollidae
* วงศ์ Atorellidae
* วงศ์ Linuchidae
* วงศ์ Nausithoidae
* วงศ์ Paraphyllinidae
* วงศ์ Periphyllidae
* อันดับ Rhizostomeae
* อันดับย่อย Daktyliophorae
* วงศ์ Catostylidae
* วงศ์ Lobonematidae
* วงศ์ Lychnorhizidae
* วงศ์ Rhizostomatidae
* วงศ์ Stomolophidae
* อันดับย่อย Kolpophorae
* วงศ์ Cassiopeidae
* วงศ์ Cepheidae
* วงศ์ Mastigiidae
* วงศ์ Thysanostomatidae
* วงศ์ Versurigidae
* อันดับ Semaeostomeae
* วงศ์ Cyaneidae
* วงศ์ Drymonematidae
* วงศ์ Pelagiidae
* วงศ์ Phacellophoridae
* วงศ์ Ulmaridae
นภัส จิวะกิดาการ

นภัส บูรณุปกรณ์ หรือ ฝน Teen Voice GIRL เป็นอดีตนักร้องชาวไทย สังกัดจีเอ็มเอ็ม แกรมมี่ มีความสามารถพิเศษคือเล่นเปียโน และ เต้นบัลเล่ต์/รำไทย นอกจากนี้ยังเป็นครูสอนร้องเพลงตามสถาบันต่างๆ ที่มีชื่อเสียงในกรุงเทพมหานคร ปัจจุบันยุติบทบาทในวงการเพลงแล้ว
ประวัติ.
นภัส บูรณุปกรณ์ (สกุลเดิม: จิวะกิดาการ) (อังกฤษ: Napat Chivakidakarn) ชื่อเล่น ฝน เกิดในจังหวัดเชียงใหม่เมื่อวันที่ 20 กันยายน พ.ศ. 2525 เป็นนักร้องชาวไทย สังกัดจีเอ็มเอ็ม แกรมมี่ เมื่อปี พ.ศ. 2542 เป็นบุตรของ เภสัชกรพงศ์พันธุ์ และ รองศาสตราจารย์กาญจนา จิวะกิดาการ บิดาและมารดามีอาชีพรับราชการทั้งคู่ จบการศึกษาระดับปริญญาตรีเมื่อปี พ.ศ. 2548 มหาวิทยาลัยเกษตรศาสตร์ วิทยาเขตบางเขน คณะบริหารธุรกิจ สาขาการตลาด โดยได้เกียรตินิยมอันดับหนึ่ง (เหรียญทอง) เกรดเฉลี่ย 3.82 และสำเร็จการศึกษาระดับปริญญาโทที่ประเทศออสเตรเลีย
นภัส หรือ ฝน เข้าสู่วงการเพลงในสังกัดแกรมมี่ โดยออกอัลบั้ม Teen Voice Girl ในปี พ.ศ. 2542 คู่กับTeen Voice Boy ร้องโดย บอย ไพศาล ประสานพงษ์ ซึ่งเป็นอัลบั้มที่มีแนวคิดแปลกใหม่ นำผลสำรวจความคิดเกี่ยวกับความรัก ในหัวข้อต่างๆ ของวัยรุ่นชาย – หญิง มาแต่งเป็นเพลงโดยให้บอย และ ฝนเป็นตัวแทน ในสมัยนั้นถือว่าแหวกแนวมากๆ อัลบั้มแรกฝนมีเพลงฮิตคือ "เจ็บ (ไม่ร้อง)" หลังจากนั้นก็ออกอัลบั้มเดี่ยวตามมาอีกหลายอัลบั้ม มีเพลงฮิตเช่น "รักเหงาๆ" "ต้องการแค่รักเธอ" "winter rain" ต่อมาได้ออกอัลบั้มเดี่ยวของตนเองชื่ออัลบั้มว่า "F.O.N Feeling of Nature" ออกวางจำหน่ายเมื่อปี พ.ศ. 2546 สังกัดจีเอ็มเอ็ม แกรมมี่
ต่อมาฝนได้หายไปจากวงการเพลงสักพักใหญ่ และได้กลับมามีผลงานอัลบั้มเดี่ยวอีกครั้งกับทางสังกัดเดิมชื่ออัลบั้มว่า "ฝนของฝน" ออกวางจำหน่ายเมื่อปี พ.ศ. 2549 หลังจากนั้นได้ฝันตัวไปเป็นครูสอนร้องเพลงตามสถาบันต่างๆที่มีชื่อเสียงในกรุงเทพมหานคร เช่น โรงเรียน SAM (Sound And Movement) ที่ สยามแสควร์ , Shall We Dance (สถาบัน ของ ญาญ่าหญิง, เบลล์ China Dollsและ หลิว มนัสวี) และ โรงเรียนดนตรี HOPS ของ แอน-ธิติมา ประทุมทิพย์
ปัจจุบันฝนได้วางไมค์และผันตัวเองมาเป็นผู้จัดการ แผนกฝึกอบรม ที่โรงแรมแชงกรี-ลา เชียงใหม่ ชีวิตครอบครัว สมรส กับ นายทัศนัย บูรณุปกรณ์ หรือนายกไก่ ซึ่งเป็นนายกเทศมนตรีนครเชียงใหม่ โดยมีพิธีงานฉลองมงคลสมรส เมื่อวันที่ 17 มกราคม พ.ศ. 2558 ณ โรงแรมรติล้านนา ริเวอร์ไซด์ สปา รีสอร์ท เชียงใหม่
การศึกษา.
นภัส จิวะกิดาการ ศึกษาระดับประถมศึกษา - มัธยมศึกษาตอนต้น โรงเรียนเรยีนาเชลีวิทยาลัย จังหวัดเชียงใหม่ มัธยมศึกษาตอนปลาย โรงเรียนมงฟอร์ตวิทยาลัย จังหวัดเชียงใหม่ แล้วศึกษาต่อระดับอุดมศึกษา มหาวิทยาลัยเกษตรศาสตร์ วิทยาเขตบางเขน คณะบริหารธุรกิจ สาขาการตลาด สำเร็จการศึกษาระดับปริญญาโทที่มหาวิทยาลัย Monash University, Victoria ในประเทศออสเตรเลีย
ชมพูนุช ตัณฑเศรษฐี

ชมพูนุช สุวรรณบุปผา หรือชมพูนุช ตัณฑเศรษฐี (ชื่อเล่น เจ็ม) เป็นอดีตผู้ประกาศข่าว และอดีตรองผู้อำนวยการฝ่ายข่าวของช่องเวิร์คพอยท์
ประวัติส่วนตัว.
เจ็มเกิดเมื่อวันที่ 17 ตุลาคม พ.ศ. 2520 ที่จังหวัดเชียงใหม่ จบการศึกษาชั้นมัธยมศึกษาปีที่ 6 จากโรงเรียนปรินส์รอยแยลส์วิทยาลัย, ระดับปริญญาตรี คณะนิเทศศาสตร์ วิชาเอกสื่อสารและมวลชน มหาวิทยาลัยพายัพ และระดับปริญญาโท คณะวารสารศาสตร์และสื่อสารมวลชน มหาวิทยาลัยธรรมศาสตร์
ในสมัยที่เรียนอยู่ที่มหาวิทยาลัยพายัพ เจ็มก็ได้เป็นพิธีกรดำเนินกิจกรรมต่าง ๆ ไปด้วย และต่อมาได้เริ่มทำงานเป็นผู้ประกาศข่าวที่สถานีโทรทัศน์ไอทีวี เนื่องจากไอทีวีได้สัญจรไปภาคเหนือและได้ให้นักศึกษาเป็นผู้ประกาศข่าวในช่วงเที่ยงในชื่อ "ข่าวเที่ยงวัยทีน" ก่อนจะกลายเป็นผู้ประกาศข่าวเต็มตัวในเวลาต่อมา โดยเป็นผู้ประกาศข่าวร่วมกับเทพชัย หย่อง ผู้อำนวยการฝ่ายข่าวคนแรกของช่อง นอกจากนี้ยังเป็นผู้สื่อข่าวนอกสถานที่ อ่านข่าวพยากรณ์อากาศ รวมถึงอ่านข่าวในพระราชสำนักอีกด้วย
ปลายปี พ.ศ. 2550 เจ็มย้ายจากไอทีวีเพราะหมดสัญญาจ้างเมื่ออยู่ได้ 3 เดือนก่อนที่จะปิดสัญญาณการออกอากาศ และได้ย้ายไปอยู่ช่อง 7 สี เป็นผู้ประกาศข่าวเศรษฐกิจในช่วงเด็ดเศรษฐกิจ อ่านข่าวภาคเที่ยงร่วมกับ "เหมือนฝัน ประสานพานิช" และผู้สื่อข่าวสัญจร และต่อมาเธอได้ขยับมาเป็นผู้ประกาศข่าวภาคค่ำช่วงที่ 2 อีกด้วย
ในปี พ.ศ. 2559 เจ็มได้ย้ายมาเป็นผู้ประกาศข่าวทางช่องเวิร์คพอยท์ ดำเนินรายการ ข่าวมื้อเช้า คู่กับ บรรจง ชีวมงคลกานต์ รองผู้อำนวยการฝ่ายข่าวของช่อง ซึ่งต่อมาเจ็มก็ได้ทำงานในตำแหน่งนี้เช่นกัน
ชีวิตส่วนตัวสมรสกับ "เก่ง - กฤษฏิน สุวรรณบุปผา" อดีตผู้ประกาศข่าวกีฬาของช่อง 3 เอชดี มีบุตรสาว 1 คนคือ น้องณิดา - ด.ญ.ประณิดา สุวรรณบุปผา
กลุ่มภาษามองโกล

กลุ่มภาษามองโกล (Mongolic languages) เป็นกลุ่มของภาษาที่ใช้พูดในเอเชียกลาง มีสมาชิก 13 ภาษา นักภาษาศาสตร์บางกลุ่มรวมกลุ่มภาษามองโกลเข้ากับกลุ่มภาษาตังกูสิต กลุ่มภาษาเตอร์กิก เป็นตระกูลภาษาอัลไตอิก แต่ยังไม่เป็นที่ยอมรับโดยทั่วไป ภาษาในกลุ่มนี้ที่เป็นที่รู้จักกันดีคือภาษามองโกเลีย ซึ่งเป็นภาษาแม่ของชาวมองโกล มีผู้พูด 3.278 ล้านคนในมองโกเลีย รัสเซียและจีน ภาษานิกูดารี ซึ่งเป็นภาษากลุ่มมองโกลที่จัดจำแนกไม่ได้ ยังคงมีผู้พูดราว 100 คนในเฮรัต อัฟกานิสถาน
การจัดจำแนก.
ในบางครั้งจะรวมกลุ่มภาษามองโกลกลาง ตะวันตกและเหนือเป็นภาษามองโกเลีย
ประวัติศาสตร์.
ยุคก่อนประวัติศาสตร์.
กลุ่มภาษามองโกลมีจุดกำเนิดมาจากภาษามองโกลดั้งเดิมที่เคยใช้พูดในเวลาที่เจงกีสข่านรวบรวมชาวมองโกลหลากหลายเผ่าให้เป็นเอกภาพ ภาษาที่เชื่อว่ามีความเกี่ยวข้องกับภาษามองโกลดั้งเดิมคือภาษาตับคัช ซึ่งพบในสมัยราชวงศ์เว่ยเหนือและภาษาคีตัน ในกรณีของภาษาตับคัช หลักฐานที่เหลืออยู่มีน้อยซึ่งมีเพียงพอที่จะยืนยันว่าความสัมพันธ์นี้เป็นไปได้ ในกรณีของภาษาคีตัน มีหลักฐานเหลืออยู่มากกว่า แต่ส่วนใหญ่เขียนด้วยอักษรคีตันทั้งสองแบบที่ยังอ่านไม่ได้ แต่ก็พอสรุปความสัมพันธ์ว่าเป็นไปได้สูง ภาษาที่เป็นจุดกำเนิดของภาษามองโกลดั้งเดิมและสองภาษานี้ เรียกว่าภาษาก่อนมองโกลดั้งเดิม
ยุคประวัติศาสตร์.
หลักฐานเอกสารภาษามองโกลชิ้นแรกที่เหลืออยู่คือศิลาจารึกยีซุงเก ซึ่งเป็นรายงานเกี่ยวกับกีฬา จารึกด้วยอักษรมองโกเลียบนก้อนหิน ซึ่งมีอายุราว พ.ศ. 1763 – 1764 นอกจากนั้น เป็นหลักฐานที่เขียนด้วยอักษรมองโกเลียกับอักษรพักปาส์ อักษรจีน อักษรอาหรับ และอักษรทางตะวันตกอื่นๆ ภาษามองโกลยุคกลางเริ่มปรากฏในพุทธศตวรรษที่ 18-20 เอกสารที่เขียนด้วยอักษรมองโกเลีย มีลักษณะบางอย่างที่แตกต่างไป บางครั้งแยกเป็นภาษามองโกลก่อนคลาสสิก ยุคถัดมาคือภาษามองโกลคลาสสิกซึ่งอยู่ในช่วงพุทธศตวรรษที่ 22-24 ซึ่งมีการจัดมาตรฐานเกี่ยวกับการสะกดคำและการเรียงประโยค ซึ่งต่อมาได้กลายเป็นส่วนหนึ่งของภาษามองโกลสมัยใหม่
ผึ้งมิ้ม

ผึ้งมิ้ม มีชื่อวิทยาศาสตร์ว่า "Apis florea" เป็นผึ้งขนาดเล็ก เป็นผึ้งที่ช่วยผสมเกสรพืชโดยเฉพาะมะม่วง ชมพู่ และงา ทำให้พืชมีผลิตผลมากขึ้น มีอยู่ทั่วไปแถบเอเชียใต้ เอเชียตะวันตก เอเชียตะวันออกและเอเชียตะวันออกเฉียงเหนือ
ผึ้งมิ้มชอบสร้างรังบนต้นไม้และในซุ้มไม้ที่ไม่สูงจนเกินไปนัก ลักษณะรวงรังมีชั้นเดียว มีขนาดใหญ่กว่าฝ่ามือผู้ใหญ่กางเต็มที่ (ขนาดประมาณ 20 – 30 เซนติเมตร) ผึ้งมิ้มมักจะปกปิดรังของมันอยู่ในซุ้มไม้และกิ่งไม้เพื่อพรางตาป้องกันศัตรู
กระสุนพระอินทร์

กระสุนพระอินทร์  เป็นอันดับของกิ้งกือกระสุน พบได้ส่วนใหญ่ในซีกโลกเหนือ พวกมันมีลักษณะคล้ายคลึงกับตัวกะปิมาก และสามารถม้วนตัวเป็นก้อนกลมๆ ได้ พวกมันมี 12 ปล้องลำตัว ขา 17–19 คู่ อันดับนี้ประกอบไปด้วยสิ่งมีชีวิต 30 สกุล และ 280 ชนิดเป็นอย่างน้อย รวมทั้ง "Glomeris marginata" กิ้งกือกระสุนที่พบได้ทั่วไปในทวีปยุโรป
พระเจ้าบรมวงศ์เธอ พระองค์เจ้าอำไพ

พระเจ้าบรมวงศ์เธอ พระองค์เจ้าอำไพ (หรือ พระองค์เจ้าอไภย[]) เป็นพระราชโอรสพระองค์ที่ 27 ในพระบาทสมเด็จพระพุทธเลิศหล้านภาลัยกับเจ้าจอมมารดาทองอยู่
พระองค์เจ้าอำไพ ประสูติ พ.ศ. 2342 ต่อมาในสมัยรัชกาลที่ 3 ทรงผนวชอยู่วัดอรุณราชวรารามราชวรมหาวิหาร พระบาทสมเด็จพระนั่งเกล้าเจ้าอยู่หัวทรงพระกรุณาโปรดเกล้าฯ สถาปนาเป็นพระราชาคณะ และทรงพระราชทาน ตาลปัตรแฉกงาปรุ ลักษณะอย่างพัดด้ามจิ้ว รูปกลมมนอย่างพัดหน้านาง ยอดพัด และส้นพัด แกะลายบัว เหมือนพัดแฉก ให้ทรงถือ ต่อมาพระองค์ลาผนวช และสิ้นพระชนม์ในรัชกาลที่ 3 พระราชทานเพลิงพระศพ ณ วัดกัลยาณมิตรวรมหาวิหาร วันอาทิตย์ที่ 14 กุมภาพันธ์ พ.ศ. 2384[]
พระเจ้าบรมวงศ์เธอ กรมหมื่นถาวรวรยศ

พระเจ้าบรมวงศ์เธอ กรมหมื่นถาวรวรยศ พระนามเดิม พระองค์เจ้าขัตติยา เป็นพระราชโอรสพระองค์ที่ 52 ในพระบาทสมเด็จพระพุทธเลิศหล้านภาลัยกับเจ้าจอมมารดาพะวา
พระองค์เจ้าขัตติยา ประสูติประสูติเมื่อวันเสาร์ เดือน 10 แรม 14 ค่ำ ปีมะเส็ง เอกศก จ.ศ. 1171 ตรงกับวันที่ 7 ตุลาคม พ.ศ. 2352ในรัชกาลที่ 4 ทรงสถาปนาเป็นพระเจ้าน้องยาเธอ กรมหมื่นถาวรวรยศ เมื่อปีกุน ตรีศก จ.ศ. 1213 พ.ศ. 2394 ได้ว่ากรมฝีพาย กรมเกณฑ์ขาดกวาดสนามและ ช่างเหลารางปืน สิ้นพระชนม์ในรัชกาลที่ 5 เมื่อวันจันทร์ เดือน 8 ขึ้น 13 ค่ำ ปีระกา เบญจศก จ.ศ. 1235 ตรงกับวันที่ 7 กรกฎาคม พ.ศ. 2416พระชันษา 65 ปี พระราชทานเพลิงพระศพ ณ พระเมรุผ้าขาว วัดสระเกศราชวรมหาวิหาร วันพฤหัสบดีที่ 8 กุมภาพันธ์ พ.ศ. 2419
พระเจ้าบรมวงศ์เธอ พระองค์เจ้าเกยูร

พระเจ้าบรมวงศ์เธอ พระองค์เจ้าเกยูร เป็นพระราชโอรสพระองค์ที่ 64 ในพระบาทสมเด็จพระพุทธเลิศหล้านภาลัยกับเจ้าจอมมารดาอัมพา
พระองค์เจ้าเกยูร ประสูติเมื่อวันอังคาร เดือน 8 แรม 4 ค่ำ ปีขาล สัมฤทธิศก จ.ศ. 1180 ตรงกับวันที่ 21 กรกฎาคม พ.ศ. 2361 มีพระธิดา คือ 
โดยราชสกุลนี้ไม่มีนามสกุลพระราชทานให้ เนื่องจากในสมัยรัชกาลที่ 6 ที่มีการพระทานนามสกุลให้แก่พระราชวงศ์นั้น ไม่มีใครในสายสกุลนี้หลงเหลืออยู่แล้ว จึงไม่มีผู้สืบราชสกุล
พระเจ้าบรมวงศ์เธอ พระองค์เจ้าเกยูร สิ้นพระชนม์ในรัชกาลที่ 4 พระราชทานเพลิงพระศพ ณ พระเมรุผ้าขาว วัดสุวรรณารามราชวรวิหาร วันเสาร์ที่ 12 พฤษภาคม พ.ศ. 2398
วอลเลย์บอลหญิงทีมชาติสหรัฐ

วอลเลย์บอลหญิงทีมชาติสหรัฐอเมริกา  เป็นตัวแทนของสหรัฐอเมริกาในการแข่งขันวอลเลย์บอลระดับนานาชาติรวมถึงนัดกระชับมิตร ทีมนี้ได้รับการบริหารโดยองค์กรยูเอสเอวอลเลย์บอล
ในการแข่งขันวอลเลย์บอลหญิงในโอลิมปิกฤดูร้อน 2012 ทีมชาติสหรัฐอเมริกาได้รับรางวัลเหรียญเงิน ด้วยการแพ้บราซิล 3-1 เซต
ใน ค.ศ. 2014 ทีมสหรัฐอเมริกาได้เข้าแข่งขันวอลเลย์บอลหญิงชิงแชมป์โลก 2014 แล้วสร้างผลงานคว้าแชมป์มาครองเป็นสมัยแรก ภายใต้การควบคุมทีมของคาร์ช คิราย และในการแข่งขันวอลเลย์บอลหญิงในโอลิมปิกฤดูร้อน 2020 ทีมชาติสหรัฐอเมริกาได้คว้าเหรียญทองโอลิมปิกครั้งแรกในประวัติศาสตร์ ด้วยการชนะบราซิล 3-0 เซต
วอลเลย์บอลหญิงทีมชาติบราซิล

วอลเลย์บอลหญิงทีมชาติบราซิล  เป็นทีมชาติวอลเลย์บอลของประเทศบราซิล ทีมนี้ได้รับการบริหารโดย"สมาพันธ์วอลเลย์บอลบราซิล" (เซเบเว) และเป็นส่วนหนึ่งในการแข่งขันวอลเลย์บอลระดับนานาชาติ เมื่อการแข่งขันกีฬาวอลเลย์บอลในโอลิมปิกฤดูร้อน 2012 สิ้นสุดลง ทีมนี้ได้รับการจัดให้อยู่ในอันดับสองของโลกโดยสหพันธ์วอลเลย์บอลนานาชาติ ทีมนี้ยังเป็นแชมป์ล่าสุดของรายการวอลเลย์บอลเวิลด์กรังด์ปรีซ์ (โดยครองแชมป์เป็นสมัยที่เก้าในปี ค.ศ. 2013) รวมถึงได้รับรางวัลเหรียญทองจากการแข่งขันโอลิมปิกฤดูร้อน 2008 ที่กรุงปักกิ่ง และโอลิมปิกฤดูร้อน 2012 ที่กรุงลอนดอน ใน ค.ศ. 2013 ทีมชาติบราซิลได้เข้าแข่งขันวอลเลย์บอลหญิงเวิลด์แกรนด์แชมป์เปี้ยนคัพ 2013 ในฐานะแชมป์จากรายการวอลเลย์บอลหญิงชิงแชมป์อเมริกาใต้
กองทัพบกพระราชอาณาจักรลาว

กองทัพบกลาว  เป็นกองทัพบกของพระราชอาณาจักรลาว ซึ่งสืบต่อมาจากกองทัพแห่งชาติลาว  ของสหภาพฝรั่งเศส ที่ก่อตั้งเมื่อ พ.ศ. 2490 ซึ่งพัฒนามาจากหน่วยคอมมานโดของฝรั่งเศสในอาณานิคมอีกต่อหนึ่ง หลังจากที่ฝรั่งเศสให้เอกราชแก่ลาวใน พ.ศ. 2497 กองทัพแห่งชาติลาวจึงกลายมาเป็นกองทัพลาว
อูนเฮกซ์เพนเทียม

อูนเฮกซ์เพนเทียม  เป็นธาตุที่มีเลขอะตอมเท่ากับ 165 และมีสัญลักษณ์ Uhp 
"อูนเฮกซ์เพนเทียม" เป็นชื่อชั่วคราวในระบบ IUPAC 
และมีชื่อชั่วคราวอีกชื่อตามพยากรณ์ของดมีตรี เมนเดเลเยฟว่า "เอกา-อูนอูนเอนเนียม" (eka-ununennium) หรือ ดีวิ-แฟรนเซียม (dvi-francium)
การปรากฏ สมบัติ และปฏิกิริยาทางเคมี.
คาดว่าอูนเฮกซ์เพนเทียมจะทำปฏิกิริยาที่รุนแรงมากกับน้ำ คาดว่ามีสมบัติเป็นของเหลวที่อุณหภูมิห้อง สืบเนื่องจากแฟรนเซียม มีจุดหลอมเหลวใกล้เคียงกับอุณหภูมิห้อง คือ 27 °C ดังนั้นอูนอูนเอนเนียมและอูนเฮกซ์เพนเทียมควรจะเป็นของเหลวที่อุณหภูมิห้อง
สารประกอบ.
สารประกอบของอูนเฮกซ์เพนเทียมยังไม่มีใครค้นพบ แต่มันถูกคาดเดาบนพื้นฐานของสารประกอบในหมู่เดียวกัน
ธาตุนี้ยังไม่ถูกค้นพบ
มาร์เดลปลาตา

มาร์เดลปลาตา  เป็นเมืองในประเทศอาร์เจนตินา เป็นเมืองริมฝั่งของมหาสมุทรแอตแลนติก อยู่ทางใต้ของกรุงบัวโนสไอเรส ราว 400 กม. มาร์เดลปลาตาเป็นเมืองที่ใหญ่ที่สุดของรัฐบัวโนสไอเรส เป็นหนึ่งในเมืองท่าเรือจับปลาที่สำคัญและเป็นเมืองที่มีรีสอร์ตชายทะเลที่ใหญ่ที่สุดของอาร์เจนตินา มีประชากร 614,350 คน (ค.ศ. 2010) ทำให้เป็นเมืองใหญ่อันดับ 7 ของประเทศ
สำนักสงฆ์ราวรังงาม

สำนักสงฆ์ราวรังงาม เป็นชนิดวัดราษฎร์สังกัดคณะสงฆ์มหานิกาย ตั้งอยู่ที่บ้านราวรังงาม หมู่ที่ 4 ตำบลวังทองแดง อำเภอเมืองสุโขทัย จังหวัดสุโขทัย ก่อตั้งมาตั้งแต่ พ.ศ. 2545 
ประวัติ.
สำนักสงฆ์ราวรังงาม ตั้งเมื่อ พ.ศ. 2545 เรียกตามชื่อบ้าน ตั้งอยู่ที่ บ้านราวรังงาม หมู่ที่ 4 ตำบลวังทองแดง อำเภอเมืองสุโขทัย จังหวัดสุโขทัย สังกัดคณะสงฆ์มหานิกาย 
ที่ดินตั้งวัดเนื้อที่ 10 ไร่ 3 งาน 16 ตารางวา อาณาเขต ทิศเหนือ จดทุ่งนา ทิศใต้ จดทุ่งนา ทิศตะวันออก จดทุ่งนา ทิศตะวันตก จดทุ่งนา ศาลาการเปรียญ กว้าง 12 เมตร ยาว 27 เมตร เป็นอาคารตึกชั้นเดียว สร้างเมื่อ พ.ศ 2545 กุฎิสงฆ์ 3 หลัง เป็นอาคารตึกชั้นเดียว 
สำนักสงฆ์ราวรังงาม ตั้งเมื่อ พ.ศ. 2545 เรียกตามชื่อบ้าน ศาลาการเปรียญ กว้าง 12 เมตร ยาว 17 เมตร เป็นอาคารตึกชั้นเดียว การบริหารการศึกษาและการปกครอง มีเจ้าอาวาส คือ
วัดคลองเจริญ

วัดคลองเจริญ ตั้งอยู่ที่ บ้านคลองเจริญ หมู่ที่ 8 ตำบลหนองหญ้าปล้อง อำเภอบ้านด่านลานหอย จังหวัดสุโขทัย เป็นชนิดวัดราษฎร์ สังกัดคณะสงฆ์มหานิกาย เป็นวัดที่ก่อตั้งมาตั้งแต่ พ.ศ. 2530 
ประวัติ.
ประวัติ.
วัดคลองเจริญ ตั้งเมื่อ พ.ศ 2530 เรียกตามชื่อบ้าน ตั้งอยู่ที่ บ้านคลองเจริญ หมู่ที่ 8 ตำบลหนองหญ้าปล้อง อำเภอบ้านด่านลานหอย จังหวัดสุโขทัย สังกัดคณะสงฆ์มหานิกาย 
ลำดับเจ้าอาวาส.
1.
2.
3. พระอธิการสุปัน สุเมโธ
ไทยฮอนด้า

บริษัท ไทยฮอนด้า จำกัด  เป็นบริษัทที่อยู่ในเครือฮอนด้าในประเทศไทย โดยประกอบธุรกิจเกี่ยวกับรถจักรยานยนต์ และเครื่องยนต์อเนกประสงค์ มีสำนักงานใหญ่และโรงงานผลิตอยู่ในนิคมอุตสาหกรรมลาดกระบัง และสำนักงานฝ่ายขายและการตลาดอยู่ที่ถนนทางรถไฟสายเก่าปากน้ำ จังหวัดสมุทรปราการ โดยบริษัทฯทำหน้าที่เป็นทั้งผู้ผลิต และผู้จัดจำหน่าย
ประวัติ.
ธุรกิจรถจักรยานยนต์ฮอนด้าในประเทศไทย เริ่มต้นขึ้นตั้งแต่ปี พ.ศ. 2507 โดยการนำเข้าของ บริษัท เอเชี่ยน ฮอนด้า มอเตอร์ จำกัด ซึ่งเป็นตัวแทนของสำนักงานใหญ่จาก บริษัท ฮอนด้า มอเตอร์ จำกัด ประเทศญี่ปุ่น ต่อมาฮอนด้าได้ตัดสินใจก่อสร้างโรงงานประกอบรถจักรยานยนต์ฮอนด้าขึ้นในประเทศไทย ควบคู่ไปกับการก่อตั้ง บริษัท ไทยฮอนด้า แมนูแฟคเจอริ่ง จำกัด ในปี พ.ศ. 2508 
ในช่วงแรกของการประกอบกิจการรถจักรยานยนต์ในประเทศไทย ฮอนด้าต้องประสบปัญหาไม่น้อยในการจัดจำหน่าย เนื่องจากการแข่งขันกันเองระหว่างผู้จัดจำหน่าย 3 ราย ซึ่งต่างก็มีหุ้นส่วนในบริษัท ไทยฮอนด้า แมนูแฟคเจอริ่ง จำกัด ซึ่งได้สิทธิในการจำหน่ายรถที่ผลิตจากโรงงานแห่งนี้เหมือนกัน จนกระทั่งในปี พ.ศ. 2529 ได้มีนโยบายจากฮอนด้า มอเตอร์ ประเทศญี่ปุ่น ให้ยุบรวมฝ่ายขายรวมกับ บริษัท พี.ไทยแลนด์ แมชินเนอรี่ จำกัด ซึ่งเป็นหนึ่งในผู้จัดจำหน่ายรถจักรยานยนต์ฮอนด้ารายใหญ่ในขณะนั้น เพื่อจัดช่องทางการจำหน่ายใหม่ จึงก่อให้เกิด บริษัท เอ.พี.ฮอนด้า จำกัด ขึ้นมา เพื่อเป็นผู้จัดจำหน่ายรถจักรยานยนต์ฮอนด้าแต่เพียงผู้เดียวในประเทศไทย ตลอดระยะเวลา 35 ปี
ในเดือนเมษายน พ.ศ. 2555 เอ.พี.ฮอนด้า ได้เริ่มต้นธุรกิจบิ๊กไบค์ในประเทศไทย โดยการเปิดศูนย์ ฮอนด้าบิ๊กวิง (Honda BigWing) เพื่อจัดจำหน่ายรถฮอนด้าบิ๊กไบค์ที่นำเข้ามาจากญี่ปุ่น ก่อนที่ฮอนด้าจะขึ้นไลน์ผลิตรถบิ๊กไบค์ขนาดกลางในเมืองไทย ในเวลาต่อมา และได้นำมาจำหน่ายที่ศูนย์นี้ด้วยเช่นกัน
ในเดือนเมษายน พ.ศ. 2561 เอ.พี.ฮอนด้า ได้เปิดตัว คับเฮ้าส์ (Cub House) เพื่อจัดจำหน่ายรถกลุ่มพิเศษที่ฮอนด้าเรียกว่า รถมูลค่าเพิ่ม แยกออกจากการจำหน่ายรถทั่วไป และรถบิ๊กไบค์ เนื่องจากมีกลุ่มฐานลูกค้าที่แตกต่างกัน
ในวันที่ 1 เมษายน พ.ศ. 2564 เอ.พี.ฮอนด้า ได้ควบรวมกิจการกับ บริษัท ไทยฮอนด้า แมนูแฟคเจอริ่ง จำกัด เกิดเป็นบริษัท ไทยฮอนด้่า จำกัด กลายเป็นบริษัทผู้ผลิต และผู้จัดจำหน่ายจักรยานยนต์ฮอนด้า รวมถึงเครื่องยนต์อเนกประสงค์ฮอนด้า ในประเทศไทย
รูปแบบการดำเนินธุรกิจ.
ไทยฮอนด้า ผลิตและจัดจำหน่ายรถจักรยานยนต์ และเครื่องยนต์อเนกประสงค์ฮอนด้าในประเทศไทย และได้มีการนำเข้ารถจักรยานยนต์ฮอนด้าบางรุ่น จากประเทศญี่ปุ่น โดยในส่วนของรถจักรยานยนต์ทั่วไป จะถูกจัดจำหน่ายผ่านศูนย์ฮอนด้าวิงเซ็นเตอร์ (Honda Wing Center) ในขณะที่รถกลุ่มพิเศษจำหน่ายผ่านร้านคับเฮ้าส์ (CUB House) ในขณะที่รถบิ๊กไบค์ ถูกจัดจำหน่ายผ่านศูนย์ฮอนด้าบิ๊กวิง (Honda BigWing) ซึ่งปัจจุบันมีสาขาอยู่ทั่วประเทศ
ประเภทของรถจักรยานยนต์ฮอนด้า ที่ผลิตในประเทศไทยในปัจจุบัน.
ประเทศไทยถือเป็นฐานผลิตรถจักรยานยนต์ฮอนด้ารายใหญ่ของโลก เพื่อจำหน่ายทั้งในประเทศ และส่งออกไปจำหน่ายในต่างประเทศ
เจ้าจอมมารดางิ้ว

เจ้าจอมมารดางิ้ว เป็นหม่อมห้ามในพระเจ้าบรมวงศ์เธอ พระองค์เจ้าลักขณานุคุณ พระราชโอรสในพระบาทสมเด็จพระนั่งเกล้าเจ้าอยู่หัว เป็นหม่อมมารดาในสมเด็จพระนางเจ้าโสมนัสวัฒนาวดี พระอัครมเหสีในพระบาทสมเด็จพระจอมเกล้าเจ้าอยู่หัว
ประวัติ.
เจ้าจอมมารดางิ้ว อยู่ใน บิดาชื่อทองสุข มารดาชื่อทองจันทร์
ต่อมาได้เข้าเป็นหม่อมห้ามในพระเจ้าบรมวงศ์เธอ พระองค์เจ้าลักขณานุคุณ พระราชโอรสในพระบาทสมเด็จพระนั่งเกล้าเจ้าอยู่หัว และให้ประสูติการพระธิดาคือ หม่อมเจ้าโสมนัส ในปี พ.ศ. 2377 แต่ไม่ช้านานนักพระองค์เจ้าลักขณานุคุณก็สิ้นพระชนม์ในปี พ.ศ. 2378 เมื่อพระบาทสมเด็จพระนั่งเกล้าเจ้าอยู่หัวทราบเช่นนั้นจึงรับหม่อมเจ้าโสมนัสมาบำรุงเลี้ยงในพระบรมมหาราชวัง และสถาปนาเป็น "พระเจ้าหลานเธอ พระองค์เจ้าโสมนัสวัฒนาวดี"
ลุมาในรัชกาลพระบาทสมเด็จพระจอมเกล้าเจ้าอยู่หัว ทรงรับแต่งตั้งให้พระองค์เจ้าโสมนัสเป็น สมเด็จพระนางเจ้าโสมนัสวัฒนาวดี แล้วได้สถาปนาให้หม่อมงิ้วในพระองค์เจ้าลักขณานุคุณขึ้นเป็น "เจ้าจอมมารดางิ้ว" ด้วยเป็นหม่อมมารดาในพระอัครมเหสี และพำนักอยู่กับพระธิดาในพระบรมมหาราชวัง แต่หลังการสวรรคตของสมเด็จพระนางเจ้าโสมนัสวัฒนาวดีในปี พ.ศ. 2395 เจ้าจอมมารดางิ้วได้ขอออกจากพระบรมมหาราชวังกลับไปพำนักอยู่กับ พระยาราชภักดีศรีรัตนสมบัติบวรพิริยพาห (ทองคำ) ผู้เป็นพี่ชาย และกล่าวกันว่าเจ้าจอมมารดางิ้วมีทรัพย์สมบัติมากนักจนต้องใช้เรือเอี้ยมจุ๊นบรรทุก
ในวัฒนธรรมสมัยนิยม.
มีนักแสดงผู้รับบท เจ้าจอมมารดางิ้ว ได้แก่
วอลเลย์บอลหญิงทีมชาติอิตาลี

วอลเลย์บอลหญิงทีมชาติอิตาลี  เป็นทีมชาติวอลเลย์บอลของประเทศอิตาลี ซึ่งปัจจุบันอยู่ในอันดับ 2 ของโลก โดยสหพันธ์วอลเลย์บอลนานาชาติ และมีหัวหน้าผู้ฝึกสอนคนปัจจุบันคือดาวีเด มัซซันตี
หนึ่งในความสำเร็จของทีมวอลเลย์บอลหญิงอิตาลีคือการคว้าแชมป์วอลเลย์บอลหญิงชิงแชมป์โลก 2002 ที่เยอรมัน โดยทีมชาติอิตาลีสามารถเอาชนะทีมชาติสหรัฐอเมริกาในรอบชิงชนะเลิศ และคว้าแชมป์วอลเลย์บอลหญิงเวิลด์คัพในปี 2007 และปี 2011 ที่ประเทศญี่ปุ่น และคว้าอันดับที่ 2 ในการแข่งขันวอลเลย์บอลหญิงชิงแชมป์โลก ปี2018
ทีมชาติอิตาลีได้รับเลือกให้เข้าแข่งขันโอลิมปิกฤดูร้อน 2012 จากการเป็นฝ่ายคว้าแชมป์วอลเลย์บอลหญิงเวิลด์คัพ 2011 ตั้งแต่วันที่ 4 ถึง 18 พฤศจิกายน ณ ประเทศญี่ปุ่น และที่กรุงลอนดอน สหราชอาณาจักร ทีมดังกล่าวได้อันดับห้าจากการแข่งขัน
และในการแข่งขันวอลเลย์บอลเวิลด์กรังด์ปรีซ์ 2013 ทีมชาติอิตาลีได้ผ่านเข้ารอบสุดท้ายที่เมืองซัปโปโระ ประเทศญี่ปุ่นและคว้าอันดับ 5 จากการแข่งขันครั้งนี้ไปครอง เวิลด์กรังด์ปรีซ์ 2016 ได้เป็นฝ่ายแพ้ให้กับทีมชาติไทย 3-2 เซต และ เวิลด์กรังด์ปรีซ์ 2017 แพ้อีกให้กับทีมชาติไทย 3-0 เซต
พระสัมพันธวงศ์เธอ พระองค์เจ้าพื้นพงศ์ประยุรวงศ์สนิท

พระสัมพันธวงศ์เธอ พระองค์เจ้าพื้นพงศ์ประยุรวงศ์สนิท มีพระนามเดิมว่า หม่อมเจ้าหญิงพื้นพงศ์ เป็นพระธิดาในสมเด็จพระบรมราชมาตามหัยกาเธอ กรมหมื่นมาตยาพิทักษ์ กับหม่อมจาด ศิริวงศ์ ณ อยุธยา
พระสัมพันธวงศ์เธอ พระองค์เจ้าพื้นพงศ์ประยุรวงศ์สนิท มีพระนามเมื่อแรกประสูติว่า หม่อมเจ้าหญิงพื้นพงศ์ พระบาทสมเด็จพระจอมเกล้าเจ้าอยู่หัวทรงพระราชทานนามใหม่ว่า "พื้นพงศ์ประยุรวงศ์สนิท" ต่อมาในรัชสมัยพระบาทสมเด็จพระจุลจอมเกล้าเจ้าอยู่หัว ทรงได้รับสถาปนา เลื่อนพระยศเป็น พระประพันธวงษ์เธอ พระองค์เจ้าพื้นพงศ์ประยุรวงศ์สนิท เมื่อพ.ศ. 2418 ภายหลังรัชกาลที่ 5 ทรงเปลี่ยนคำนำหน้าเป็น พระสัมพันธวงศ์เธอ พระองค์เจ้าพื้นพงศ์ประยุรวงศ์สนิท
พระสัมพันธวงศ์เธอ พระองค์เจ้าพื้นพงศ์ประยุรวงศ์สนิท สิ้นพระชนม์เมื่อวันที่ 17 กรกฎาคม 2435
พระสัมพันธวงศ์เธอ พระองค์เจ้ามงคลเลิศ

พระสัมพันธวงศ์เธอ พระองค์เจ้ามงคลเลิศ มีพระนามเดิมว่า หม่อมเจ้าชายมงคล เป็นพระโอรสในสมเด็จพระบรมราชมาตามหัยกาเธอ กรมหมื่นมาตยาพิทักษ์ กับหม่อมแพ ศิริวงศ์ ณ อยุธยา
พระสัมพันธวงศ์เธอ พระองค์เจ้ามงคลเลิศ มีพระนามเมื่อแรกประสูติว่า หม่อมเจ้าชายมงคล พระบาทสมเด็จพระจอมเกล้าเจ้าอยู่หัวทรงพระราชทานนามใหม่ว่า "มงคลเลิศ" และสถาปนาพระอิสริยยศให้เป็น พระสัมพันธวงศ์เธอ พระองค์เจ้ามงคลเลิศ
พระสัมพันธวงศ์เธอ พระองค์เจ้ามงคลเลิศ สิ้นพระชนม์เมื่อวันที่ 11 สิงหาคม พ.ศ. 2404
พระสัมพันธวงศ์เธอ พระองค์เจ้ามงคลเลิศ มีหม่อมห้ามหลายท่าน ดังต่อไปนี้
พระสัมพันธวงศ์เธอ พระองค์เจ้าชมชื่น

พระสัมพันธวงศ์เธอ พระองค์เจ้าชมชื่น มีพระนามเดิมว่า หม่อมเจ้าชมชื่น เป็นพระธิดาในสมเด็จพระบรมราชมาตามหัยกาเธอ กรมหมื่นมาตยาพิทักษ์ กับหม่อมงิ้ว ศิริวงศ์ ณ อยุธยา
พระสัมพันธวงศ์เธอ พระองค์เจ้าชมชื่น มีพระนามเมื่อแรกประสูติว่า หม่อมเจ้าหญิงชมชื่น ต่อมาในรัชสมัยพระบาทสมเด็จพระจุลจอมเกล้าเจ้าอยู่หัว ทรงสถาปนา พระศพขึ้นเป็น พระสัมพันธวงศ์เธอ พระองค์เจ้าชมชื่น ตั้งแต่ 29 ตุลาคม พ.ศ. 2436 (หลังจากสิ้นพระชนม์ 1 วัน)
พระสัมพันธวงศ์เธอ พระองค์เจ้าชมชื่น สิ้นพระชนม์เมื่อวันที่ 28 ตุลาคม พ.ศ. 2436
แคตวูแมน (ตัวละคร)

แคตวูแมน  หรือ เซลิน่า ไคล์  เป็นตัวละครในหนังสือการ์ตูนชุดของสำนักพิมพ์ดีซีคอมิกส์ สร้างสรรค์โดย Bob Kane และ Bill Finger ปรากฏตัวครั้งแรกในแบทแมน #1 (1940)
ในคอมมิกนั้นแคทวูแมนโผล่มาในฐานะทั้งศัตรูและคนรักของแบทแมน มีทักษะการขโมย การย่องเบา มักใช้แส้เป็นอาวุธ
แคตวูแมน ได้ปรากฏตัวอยู่ภาพยนตร์หลายต่อหลากภาค ได้แก่ แบทแมน รีเทิร์นส ในปี 1992 รับบทโดย มิเชลล์ ไฟฟ์เฟอร์ ,แคตวูแมน ในปี 2004 รับบทโดย ฮัลลี เบอร์รี และแบทแมน อัศวินรัตติกาลผงาด ในปี 2012 รับบทโดย แอนน์ แฮททาเวย์
ล่าสุด โซอี้ คราวิทซ์ สวมบทเป็นแคตวูแมนปรากฏตัวในจักรวาลขยายดีซีในภาพยนตร์ได้แก่ เดอะแบทแมน
ริดเลอร์

ริดเลอร์  เป็นตัวละครตัวร้ายในหนังสือการ์ตูนชุดของสำนักพิมพ์ดีซีคอมิกส์ มีบทบาทหลักเป็นศัตรูของแบทแมน สร้างสรรค์โดย Bill Finger และ Dick Sprang ริดเลอร์ มีชื่อเดิมว่า เอ็ดเวิร์ด นิกม่า เป็นอาชญากรที่ชำนาญในการทำเกมทายปัญหาและปริศนา เขามักจะชอบทิ้งปริศนาสุดหิน พร้อมคำใบ้ที่ช่วยได้บ้าง ลักษณะการแต่งกายของเขาประกอบด้วยชุดสีเขียวลายเครื่องหมายคำถามพร้อมไม้เท้าทอง และหมวก โดยแรกเริ่มเดิมทีเขาเป็นแค่พนักงานในงานคาร์นิวัลที่คอยหลอกต้มตุ๋นลูกค้าในงานไปวันๆ ก่อนที่จะเกิดคำถามขึ้นว่า “แบทแมนคือใคร?” ในสมองของเขาเมื่อนั้นนิกม่า จึงตัดใจแต่งองค์ทรงเครื่องเป็น เดอะริดเลอร์ เข้าต่อกรกับแบทแมน เพื่อท้าทายและหาคำตอบเกี่ยวกับศัตรูที่เขายกย่องที่สุด
ในภาพยนตร์แบทแมน ฟอร์เอฟเวอร์ ในปี 1995 เดอะริดเลอร์ รับบทโดย จิม แคร์รี่ย์
พอล ดาโน่ สวมบทเป็นริดเลอร์ปรากฏตัวในจักรวาลขยายดีซีในภาพยนตร์ได้แก่ เดอะแบทแมน
สำนักงานปลัดสำนักนายกรัฐมนตรี

สำนักงานปลัดสำนักนายกรัฐมนตรี ก่อกำเนิดขึ้นมาเมื่อ พ.ศ. 2503 โดยพระราชบัญญัติจัดระเบียบราชการสำนักนายกรัฐมนตรี (ฉบับที่ 7) พ.ศ. 2503 เมื่อวันที่ 14 เมษายน พ.ศ. 2503 ซึ่งเป็นการโอนงานของกรมตรวจราชการแผ่นดินมาเป็นงานของสำนักงานปลัดสำนักนายกรัฐมนตรี มีหน้าที่เป็นสำนักงานปลัดกระทรวงของสำนักนายกรัฐมนตรี ในระยะเริ่มแรกผู้บริหารของสำนักงานปลัดสำนักนายกรัฐมนตรีคือ ปลัดสำนักนายกรัฐมนตรี รองปลัดสำนักนายกรัฐมนตรี และผู้ช่วยปลัดสำนักนายกรัฐมนตรี เป็นข้าราชการการเมือง และได้ถูกปรับเปลี่ยนเป็นข้าราชการพลเรือนสามัญ เมื่อ พ.ศ. 2508 โดยพระราชบัญญัติจัดระเบียบราชการสำนักนายกรัฐมนตรี (ฉบับที่ 4) พ.ศ. 2508
ต่อมาได้มีการปรับปรุงระเบียบบริหารราชการแผ่นดิน โดยมีประกาศคณะปฏิวัติฉบับที่ 218 ลงวันที่ 29 กันยายน 2515 เรื่อยมาจนถึงปี พ.ศ. 2534 ได้มีการประกาศใช้ พ.ร.บ.ระเบียบบริหารราชการแผ่นดิน พ.ศ. 2534 ซึ่งได้มีการใช้บังคับมาจนถึงปัจจุบัน
อำนาจหน้าที่.
สำนักงานปลัดสำนักนายกรัฐมนตรี มีภารกิจเกี่ยวกับราชการประจำทั่วไปของนายกรัฐมนตรี และสำนักนายกรัฐมนตรี การติดตามและประเมินผลการปฏิบัติราชการ การปฏิบัติภารกิจพิเศษ และราชการที่คณะรัฐมนตรีมิได้กำหนด ให้เป็นหน้าที่ของกรมใดกรมหนึ่งในสังกัดสำนักนายกรัฐมนตรีโดยเฉพาะ รวมทั้งกำกับและเร่งรัดการปฏิบัติราชการของส่วนราชการและรัฐวิสาหกิจในสังกัดสำนักนายกรัฐมนตรีให้เป็นไปตามนโยบาย แนวทาง และแผนการปฏิบัติราชการของสำนักนายกรัฐมนตรี ยกเว้นราชการของส่วนราชการที่อยู่ในบังคับบัญชาขึ้นตรงต่อนายกรัฐมนตรี
โครงสร้าง.
นอกจากนี้ ยังมีตําเเหน่ง ผู้ทรงคุณวุฒิพิเศษประจําสํานักนายกรัฐมนตรี (นักบริหารระดับสูง) ซึ่งเป็นข้าราชการระดับ 11 เดิม โดยในปัจจุบัน มีผู้ดำรงตำแหน่งนี้ 2 คน คือ
ที่ตั้ง.
ตึกสำนักงานปลัดสำนักนายกรัฐมนตรี เป็นตึกสูง 3 ชั้น แบบสากลนิยม สร้างอยู่ในแนวเดียวกันกับตึกสำนักเลขาธิการ คณะรัฐมนตรี สร้างในสมัย จอมพล ป. พิบูลสงคราม เป็นนายกรัฐมนตรี เพื่อใช้เป็นสถานที่ประชุมขององค์การสนธิสัญญาป้องกันภูมิภาคเอเชียตะวันออกเฉียงใต้ (องค์การซีอาโต้) ซึ่งมีการประชุมในปี พ.ศ. 2500 โดยใช้เงินขององค์การซีอาโต้ ตึกหลังนี้มีชื่อว่า "ตึกพัฒนา" และหลังจากที่สำนักงานองค์การซีอาโต้ได้ย้ายออกไปแล้ว จึงได้ใช้เป็นที่ทำการของสำนักงานปลัดสำนักนายกรัฐมนตรีจนถึงปัจจุบัน
วอลเลย์บอลหญิงทีมชาติรัสเซีย

วอลเลย์บอลหญิงทีมชาติรัสเซีย  เป็นทีมชาติของประเทศรัสเซีย ทีมนี้ได้รับการบริหารโดยสหพันธ์วอลเลย์บอลรัสเซีย และเป็นส่วนหนึ่งในการแข่งขันวอลเลย์บอลระดับนานาชาติ
ทีมนี้ลงแข่งขันในช่วง ค.ศ. 1949 ถึง 1991 ในฐานะสหภาพโซเวียต และในฐานะเครือรัฐเอกราช ใน ค.ศ. 1992
และใน ค.ศ. 2013 ทีมชาติรัสเซียได้เข้าแข่งขันวอลเลย์บอลหญิงเวิลด์แกรนด์แชมป์เปี้ยนคัพ 2013 ในฐานะแชมป์จากรายการวอลเลย์บอลหญิงชิงแชมป์ยุโรป โดยเป็นฝ่ายแพ้ทีมชาติไทยที่ 3-1 เซต
รางวัล.
โอลิมปิกฤดูร้อน.
ในฐานะสหภาพโซเวียต
ในฐานะเครือรัฐเอกราช
ในฐานะรัสเซีย
วอลเลย์บอลชิงแชมป์โลก.
ในฐานะสหภาพโซเวียต
ในฐานะรัสเซีย
เวิลด์คัพ.
ในฐานะสหภาพโซเวียต
ในฐานะรัสเซีย
วอลเลย์บอลเวิลด์แกรนด์แชมป์เปี้ยนคัพ.
ในฐานะรัสเซีย
วอลเลย์บอลเวิลด์กรังด์ปรีซ์.
ในฐานะรัสเซีย
วอลเลย์บอลชิงแชมป์ยุโรป.
ในฐานะสหภาพโซเวียต
ในฐานะรัสเซีย
แขวงไชยบุรี

ไชยบุรี หรือ ไซยะบูลี ("ไซยะบูลี") เป็นหนึ่งในแขวงของประเทศลาว ตั้งอยู่ทางตะวันตกสุดของประเทศ มีพื้นที่ติดกับประเทศไทยทางด้านจังหวัดเชียงราย, จังหวัดพะเยา, จังหวัดน่าน, จังหวัดอุตรดิตถ์, จังหวัดพิษณุโลก และจังหวัดเลย เคยเป็นส่วนหนึ่งของสยามก่อนการเสียดินแดนเมื่อปี พ.ศ. 2447 ซึ่งมีผลให้แขวงนี้ไปขึ้นกับอินโดจีนของฝรั่งเศส 
ไทยได้กลับคืนมาชั่วคราวในช่วงสงครามโลกครั้งที่ 2 เมื่อได้กลับคืนมาจึงตั้งเป็นจังหวัดลานช้าง แต่ต้องคืนกลับไปเหมือนเดิมหลังสงคราม เมื่อแขวงไชยบุรีกลับคืนไปเป็นของลาวอีกครั้ง จึงได้ตั้งชื่อว่า ไชยบุรี ซึ่งแปลว่า เมืองแห่งชัยชนะ ชัยชนะที่แขวงได้กลับคืนเป็นของลาวอีกครั้ง (แต่ก่อนไชยบุรีเป็นส่วนหนึ่งของแขวงหลวงพระบาง)
เขตการปกครอง.
เมื่อเป็นจังหวัดลานช้าง.
จังหวัดลานช้าง ได้แบ่งการปกครองออกเป็น 6 อำเภอ ดังนี้
สภาพภูมิประเทศ.
ภูมิประเทศทั่วไปของแขวงไชยบุรีเป็นภูเขาและที่ราบสูง ทางทิศตะวันตกมีต้นไม้ขึ้นหนาทึบเป็นที่ตั้งป่าสงวนแห่งชาติน้ำพูน ทางตะวันออกสุดที่แม่น้ำโขง มีน้ำตกหลายแห่ง เช่น นาข่า บ้านคำ ตาดเหือง ฯลฯ แต่ยังไม่มีถนนเข้าถึง น้ำตกที่มีถนนเข้าถึงสะดวกสบาย อยู่ใกล้ตัวเมือง และเป็นที่นิยมของชาวบ้านคือ ตาดแจว สูง 30 เมตร อยู่ห่างจากท่าเดื่อประมาณ 1 กิโลเมตร ไซยะบูลีมีเขตแดนติดกับประเทศไทยยาว 645 กิโลเมตร ชาวพื้นเมืองอาทิ ไทยทรงดำ หรือ ชาวไทดำ ไทลื้อ ขมุ ขฉิ่น กรี อาข่า ม้ง และ มลาบรี จึงมีการอพยพข้ามไปมาระหว่างสองประเทศ เป็นแขวงที่มีการทำไม้ซุงมากจึงมีช้างงานมากที่สุดในประเทศ
สภาพภูมิอากาศ.
โดยทั่วไปมีสภาพภูมิอากาศคล้ายคลึงกับสภาพภูมิอากาศของจังหวัดน่านและจังหวัดอุตรดิตถ์ของประเทศไทย มีปริมาณฝนน้อยกว่าทั้ง 2 จังหวัด แต่ในฤดูหนาวจะมีอากาศที่หนาวเย็นกว่า
ภูมิอากาศร้อนสะวันนา ในบางพื้นที่ในเขตตัวเมืองจะมีอากาศร้อนกว่าแถบภูเขา ในแถบภูเขาจะมีอากาศเย็นตลอดทั้งปี
ในเขตเทือกเขาหลวงพระบางทางทิศตะวันตกจะหนาวมากกว่าในเมือง
ทรัพยากรธรรมชาติ.
ในภูมิภาคย่านภูเขาที่อยู่ติดกับพรมแดนประเทศไทยยังเป็นป่าไม้สมบูรณ์อยู่มาก มีไม้สักและไม้มีค่าอื่น ๆ ทางแถบพื้นที่ภาคกลางและภาคใต้ของแขวง ส่วนในภาคเหนือของแขวงมีแร่ธาตุสำคัญ เช่น ถ่านลิกไนต์ ทองคำ ทองแดง และ แมงกานีส เป็นต้น และมีการอุตสาหกรรมเหมืองหินแกรนิตในภาคใต้ของแขวง
การคมนาคม.
เส้นทางถนนติดต่อระหว่างเมืองในภาคเหนือกับภาคใต้ของแขวงและเชื่อมต่อกับแขวงหลวงพระบาง รวมทั้งเส้นทางถนนเชื่อมต่อกับจังหวัดน่านของประเทศไทย นอกจากถนนสายหลักที่เชื่อมเมืองต่าง ๆ แล้ว ถนนสายรองอื่น ๆ ยังอยู่ในระหว่างการก่อสร้างและปรับปรุง หรือเป็นถนนในโครงการที่กำหนดแผนจะก่อสร้างทั่วทั้งแขวง อย่างไรก็ตามถนนสายหลักก็ยังต้องได้รับการปรับปรุงให้เรียบร้อยสมบูรณ์ เพื่อให้สามารถใช้สัญจรไปมาได้ตลอดปี โดยเฉพาะอย่างยิ่งในฤดูฝน นอกจากการคมนาคมทางบกโดยทางถนนแล้ว แขวงไชยบุรีสามารถเดินทางเชื่อมต่อกับเมืองและแขวงอื่น ๆ ได้โดยทางน้ำ ซึ่งสามารถเดินทางได้โดยทางเรือโดยสารตามลำแม่น้ำ โดยเฉพาะลำแม่น้ำโขง ทั้งนี้เนื่องจากแขวงไชยบุรีมีพื้นที่ติดกับแม่น้ำโขงเป็นระยะทางนับได้หลายร้อยกิโลเมตร การคมนาคมทางอากาศ โดยทางเครื่องบินก็สามารถเดินทางเชื่อมต่อกับแขวงเวียงจันทน์ได้โดยมีสนามบินที่เมืองไชยบุรีและเมืองแก่นท้าว และมีเที่ยวบินประจำเดินทางติดต่อกับนครหลวงเวียงจันทน์ได้ แต่ทั้งนี้ขึ้นอยู่กับจำนวนผู้โดยสารซึ่งเป็นปัจจัยประกอบสำคัญของเที่ยวบิน
ด่านพรมแดน.
จุดผ่อนปรนชายแดนสองแควอยู่ที่อำเภอสองแคว จังหวัดน่าน
ด่านชายแดนถาวรไทย-ลาว ห้วยโก๋น - น้ำเงิน อำเภอเฉลิมพระเกียรติ จังหวัดน่าน
ด่านท่าลี่ เชื่อมต่อระหว่างเมืองแก่นท้าว และอำเภอท่าลี่ จังหวัดเลย